
Patrick van Brakel di Hunting Lion Fish: 

‘Si nos no come Lion Fish, ta nan ta gana nos’ 



ORANJESTAD - E in- 
vasion di Lion Fish na 
oceano Atlantico ta esun 
mas lihe y agresivo docu- 
menta na ecosistema ma- 
rino. Por ehempel, na isla 
di San Andres, Colombia, 
ta calcula cu tin mas di un 
miyon di pisca di e tipo 
aki, y ainda niun hende sa 
con por un stop su expan- 
sion. 

Lion Fish ta e sorto di pisca 
cu ta invasor y ta menasa e 
Caribe. E por come mas di 20 
pisca pa dia, no tin enemigo, 
y ta alimenta su mes di tur e 
pisca nativo, destruyendo rif 
di coral. E ta converti na un 
riesgo pa e medio ambiente 
y pa e economia di mas di 30 
pais. 

Na Aruba ta existi varios or- 
ganisacion cu ta encarga di 
caza Lion Fish, y asina por 
contribui cu e solucion pa 
e problema. un di nan ta 
Hunting Lion Fish, repre- 
senta pa Patrick van Brakel. 
E1 a splica cu pa aña 2014, el a 
cuminsa wak e Lion Fish den 
lama, pero e no tabata sa cu 
e ta representa un peliger. Na 
2015 el a cuminsa tira e pisca 
aki, ganando e torneo como 
campeon di tira Lion Fish na 
Aruba. 

Desde e momento ey, el a 
cuminsa traha riba manera 
con por haci pa combati e 
pisca, pa motibo cu e prob- 
lematica ta cu e por come tur 
sorto di pisca como red snap- 
per y grouper, y esey ta afecta 
e trabou di piscadonan, pa 
via di esey su caza y consumo 
ta legal. 

Van Brakel ta buceado pro- 
fesional cu ta conoce e costa 
di Aruba basta bon, y el a co- 
menta cu Hunting Lion Fish 
a nace for e idea di cuminsa 
graba con e ta tira Lion Fish 
den lama y publica riba You- 
tube. Despues di sali for di 
lama y caza mas di 40, el a 
haya e idea di bende pa res- 
taurant y luganan di benta di 
cuminda, pero esey no a bay 
bon. 

Van Brakel a bisa cu na e 
momento ey, y cu e experi- 
encia cu e tin den cushina, 
el a cuminsa traha cuminda 
cu e Lion Fish, manera ham- 
burger, ceviche of kibilin cu 
ta keda como nuggets, di me- 
sun manera el a duna di con- 
oce cu den proximo lunanan 
e lo habri un luga di benta di 
cuminda basa riba e caza di 
Lion Fish. 



E pisca aki ta caracterisa pa 
motibo di su apariencia, pero 
loke hende no sa ta cu e ta 
hopi saludabel, tin Omega 
3 y su alanan cu no tin spina, 
ta yen di carni. Manera Van 
Brakel a bisa: “E ta hopi dushi 
pa come.” 

Tin luga na Aruba cu e rif ta 
hopi controla di Lion Fish, 
Van Brakel a expresa cu tam- 
be ta existi e organisacion 
Aruba Lion Fish cu riba su 
Facebook page a duna di con- 
oce cu durante aña 2019 nan 
a tira 835 pisca di e tipo aki. 

Van Brakel a bisa cu el a wak 
un cambio basta grandi desde 
cu el a cuminsa tira Lion Fish 
te e momentonan aki, pa mo- 
tibo cu e buceo ta yuda hopi 
pa controla e expansion di su 
especie. Tambe el a agrega cu 
na Merca ta un tiki mas leu 
den e tema aki ,y nan ta traha 
canasta special pa Lion Fis,h 
y esey ta e proximo paso pa 
Aruba. Van Brakel hunto cu 
Aruba Lion Fish a purba di 
haci esey, pero te ainda no a 
keda cla. 

“Esey ta e proximo paso cu 
nos como hende mester tuma 
pa kibra nan.” Reproduccion 
di e animal aki ta basta preo- 
cupante. Un Lion Fish fe- 
menino ta tira 40.000 webo 
cada cuater dia, y esey ta ni- 
fica mas di 2 miyon di webo 
pa aña. Su webo ta hinca den 
un jelly cu otro pisca no ta 
come, y esey ta un problema 
hopi grandi. 

Pa fmalisa, Van Brakel a 
manifesta cu e unico manera 
cu e hende por ataca e Lion 
Fish ta pa come nan. “Nos 
mester informa e hende, e 
Lion Fish ta dushi pa come, 
pero si nos no ta come, nan 
ta gana nos.” Esaki pa motibo 
cu e Lion Fish ta bay cu tur 
pisca, cangreu, lobster, tur 
cos cu e hende ta gusta pa 
come, y p’esey ta hopi impor- 
tante pa nos cuminsa come e 
Lion Fish. 

Cantidad di AO y gasto di seguro di malesa a subi 


ORANJESTAD - Den 
cuadro di conmemora- 
cion di Dia Mundial di 
Siguridad y Salud Laboral, 
dos fondo importante pa e 
clase trahado administra 
dor di Banco di Seguro 
Social (SVb) ta: E fondo 
di seguro di malesa y fon- 
do di seguro di acciden- 
te. Durante e dos ultimo 
aña, e fondo di seguro di 
malesa a rapport un defi- 
cit; mientras cu e fondo di 
seguro di accidente a reg- 
istra un surplus. 

Segun informacion sumin- 
istra pa vocero di Banco di 
Seguro Social (SVb), Cher- 
ryldine Buckley, pa aña 2017 
e fondo di malesa a duna un 
resultado di 0,1 miyon florin, 
pues un deficit. Mientras cu 
e fondo di accidente tin un 
resultado di 4,2 miyon florin, 
pues un surplus. Den caso di 
e deficit pa e fondo di malesa, 
e fondo di accidente su sur- 


plus ta yuda cubri e deficit di 
e fondo di malesa. Esaki taba- 
ta e caso pa aña 2018 tambe. 

Na 2019, SVb ta premira 
cu un deficit pa e seguro di 
malesa, cual ta bay wordo cu- 
bri pa e surplus di seguro di 
accidente. Si ta compara aña 
2017 cu 2018 por bisa cu e 
gastonan di seguro di malesa 
a subi, door cu e cantidad di 
dianan di AO a subi (pues 
mas a duna mas dia di ÁO). 
Esaki ta haci cu e entrada no 
ta suficiente pa cubri e gas- 
tonan total di e fondo, cual 
ta resulta den un deficit cu 
lo wordo cubri pa e seguro di 
accidente. 

Segun Buckley, e sector lab- 
oral cu mas accidente ta wor- 
do rapport na pia di trabou 
tin di haber cu e contratis- 
tanan cu ta traha pafo. Pero e 
trahadonan cu ta traha paden, 
kiermen riba e parti adminis- 
trativo, ta relaciona cu hen- 


denan cu tin dolor di lomba, 
nek, brasa, etc. Segun vocero 
di SVb, e tipo di molester aki 
ta wordo registra mas fre- 
cuente riba e trahadonan di 
siglo 21, cu ta traha dilanti 
computer. 

Cubrimento di SVb 

Igualmente el a indica cu 
si un trahado ta sufri di un 
malesa manera cancer, cu 
ta limita su persona di traha 
regularmente, e cobertura di 
SVb ta pa dos aña. Pero si un 
persona ta sufri un accidente 
na pia di trabou, e cobertura 
aki ta mas largo. Den prin- 
cipio, e cobertura lo ta te ora 
cu e trahado por recupera y 
por traha bek. Cada caso ta 
wordo evalua apart. E prome 
aña, e cobertura di e salario ta 
100% for di e fondo di seguro 
di accidente administra pa 
SVb. Tambe esaki ta depende 
di e categoria di trabou cu e 
persona ta realisa. Igualmente 
su relacion y comunicacion 



cu su doño di trabou. Ya cu glo di por bay traha un par di 
e trahadonan por yega na are- ora pa dia. 


Pensionadonan representa pa OPPA neglisha 


ORANJESTAD - Organi- 
sacion Pensionado Pu- 
blico Arubano (OPPA) su 
opinion ta cu e pension- 
adonan ta wordo neglisha 
pa debati asuntonan cu ta 
concerni na nan miem- 
bronan tambe. 

Presidente di OPPA, Ivo Val- 
des, ta indica cu aworaki ta 
wordo papia di asina yama 
‘ouderenraad.’ Pero den niun 
momento OPPA a wordo in- 
vita pa participa activamente 
den dje. For di aña pasa, 
OPPA a yega di traha full un 
documento bou titulo: Nos 
Grandi Tambe tin Derecho 
riba un Desaroyo Duradero. 
E documento aki a wordo 
presenta hunto cu e Grupo 
Nucleo na luna di april 2018, 
y skirbi den nos lenga ma- 
terno den cuadra di Aña di 
Papiamento 2018. 

Otro decisionnan ta wordo 
tuma tambe sin tene cuenta 
cu OPPA ta representa mas 
cu 1,500 miembro pensio- 
nado. Tur esaki a crea un 
malcontento cerca OPPA, 
cu a abstene di participa den 
e dialogo tripartite social lab- 
oral. Ya cu den e dialogo aki 
nan mag di trece problema pa 
soluciona pa medio di e gre- 
mio sindical, pero OPPA no 
tin derecho di vota. é Y mi a 
protesta pa esey!” Valdes a de- 
clara na Bon Dia Aruba. Nan 
a yega di manda carta -segun 
Valdes- pero ‘gobierno no ta 
contesta, manera semper.” 


Bashi premie y gelijkbe- 
drag 

Ademas e ta haya cu OPPA ta 
e unico grupo cu ta represen- 
ta e pensionadonan, pero nan 
ta wordo neglisha. Den tur 
encuentro cu gobierno, e or- 
ganisacion aki a yega trece di- 
lanti e topico di bashi premie 
y gelijkbedrag. OPPA a yega 
di trece cerca minister presi- 
dente y minister di fmansa. 
Nan a yega di reuni dos biaha 
cu minister presidente, mi- 
rando cu minister di fmansa 
no tabata reacciona riba nan 
cartanan, segun Valdes. 

Te fmal di september y/of oc- 
tober ultimo, e mandatario di 
finansa a sinta cu OPPA un 
rato, unda el a duna di con- 
oce cu e no lo paga gelijkbe- 
drag y bashi premie, pasobra 
gobierno no tin espacio fi- 
nanciero, y tampoco nan no 
ta bay torna atrobe e areglo 
di pension NPR 2014. Mien- 
tras cu dia 23 di april 2018, 
parlamentarionan a vota riba 
un mocion pa elimina e echo 
cu gobierno anterior a bisa 
cu no ta pag’e. Presidente di 
OPPA ta haya cu esaki no ta 
un argumento pa gobierno of 
minister di fmansa no paga 
nan, ya cu e bashi premie y 
gelijkbedrag no ta sali for di e 
fondo di pension. 

“E ta un elemento cu a base 
di entrega di antes (inhaal 
maneuwre, entre otro), nan 
tin cen cu nan debe na e tra- 
hadonan cu nan mester a 


page,” el a bisa. 

Presidente di OPPA ta skepti- 
co riba e comision tecnico cu 
e prome mandatario a anun- 
cia durante e reunion, cu a 
yega di sostene cu un grupo 
sindical di e sector publico. 
Pasobra e mesun minister di 
fmansa a declara na OPPA 
cu e no lo paga gelijkbedrag 
y bashi premie. Valdes ta kere 
cu nan kier institui e comis- 
ion ey pa haya sa cuanto placa 
e ta bay costa gobierno; ya cu 
si nan ta pag’e, nan mester 
haci e cu forsa retroactivo. 

Tambe Valdes a referi na e 
reunion cu a sostene cu min- 
ister Otmar Oduber riba 
recogemento di sushi a bin 
cu e tarifa di 25 florin. Otro 
decision tuma sin tene con- 
sideracion cu OPPA su po- 
nencia. 

Valdes ta haya cu e ta un tarifa 
pisa pa un grupo di pension- 
adonan. Tin pensionadonan 
cu ta haya un pensioen di 450 
florin pa luna. Nan ta em- 
pleadonan cu a yega di traha 
den sector publico sin un 
salario halto. E ta remarca cu 
OPPA tin su miembronan, y 
nan ta sali na defensa di tur 
su miembronan, pero semper 
cu e mira di esunnan cu tin 
menos entrada. 

E biaha ey, OPPA a protesta 
tambe, ya cu e mandatario 
aki encarga cu Serlimar a 
bin cu un tarifa sin consulta 


prome cu OPPA. Mientras 
cu di otro banda, OPPA ta 
desapunta cu e declaracion di 
cierto sindicalista na defensa 
di e minister ta bin tira pal- 
abra contra e organisacion di 
pensionado aki. E ta condena 
cu e sindicalista ey ta critica 


e pensionadonan cu ta haya 
dos pension, cualificando 
nan como ‘pensionado elite,’ 
ya cu nan ta protesta contra e 
tarifa ey. P’esey Valdes ta haya 
cu e tipo di actitud aki di un 
sindicalista ta e causa cu no 
tin union sindical mas. 

Minister Bikker tocante refugiado: 

‘Nos isla ta chikito y nos infrastructura limita’ 



ORANJESTAD - Bon Dia 
Aruba a puntra minister 
Andin Bikker, durante un 
conferencia di prensa, to- 
cante si ta haci investiga- 
cion ora cu persona drenta 
Aruba y ta pidi asilo polit- 
ico, of si persona ta busca 
un miho economia. 


Ta conoci cu mayoria ta pidi 
pa asilo politico, pero tin per- 
sona cu ta busca pa un miho 
economia. Con por mira e 
diferencia, mirando cu e per- 
sonanan aki ta paga un canti- 
dad di placa pa por tin e papel 
di asilo politico? 

E mandatario ta bisa cu e ob- 


ligacion ta bin di dos tratado, 
cual ta esun di refugiado y 
esun di derecho humano. 
Ambos ta e proteccion cu 
como pais tin cu duna si ta 
wak cu e persona a wordo 
expulsa pa su pais origen y ta 
core peliger. 

Tin hopi persona cu ta haci 
e aplicacion pa asilo politico. 
E reto ta pa nan precaucion 
y pa evalua si nan integridad 
personal ta na peliger. Si nan 
ta refugiado economico, ‘nos 
no tin obligacion interna- 
cional’, segun e mandatario. 
Sinembargo, e ta remarca cu 
esaki ta e problema cu varios 
pais ta tratando cune, cu pais 
bisiña cu tin problema social 
economico, unda cu e perso- 
na ta dicidi di bandona e pais. 

Ora cu un persona haci e 
peticion pa asilo politico, 
e mandatario ta bisa cu ta 
tum’e na serio. “Nos ta bay 


proceso di Unit cu asistencia 
di Hulanda. Nos ta train dife- 
rente persona, nan ta scucha e 
solicitante y ta traha rapport. 
Nos ta tuma decision pakico 
e persona ta bin pa remarca 
pa asilo of no.” 

Sinembargo, e mandatario 
ta bisa cu di persona cu ta 
haci e peticion, ta constata 
di ta refugiado economico y 
no politico, pero ‘no ta kita 
nos obligacion di procesa tur 
peticion’ pa wak si en ber- 
dad e persona ta cumpli cu e 
merito nan pa asilo. 

E mandatario ta lamenta to- 
cante e impresion cu ta wor- 
do duna riba rednan social, 
manera cu ta falta e derecho 
di e persona, e ta haya cu 
‘esey no ta cuadra cu berdad’. 
E1 a continua splica cu siman 
pasa, minister de relacion ex- 
terior di Hulanda, Raymond 
Knops hunto cu comision a 


check e facilidad di Guarda 
Nos Costa, KIA, cel di polis 
,y a combersa cu persona, pa 
nan mes wak e situacion di 
detencion, y no ta manera ta 
wordo bisa rond, sino cu ‘ta 
cumpli cu rekisito interna- 
cional’. 

E1 a continua bisa cu e ta 
compronde cu e personanan 
ta haya fastioso cu nan no 
ta den libertad y cu nan ta 
wordo expulsa, pero cu falta 
respet na cualkier derecho 
humano no ta corecto. 

Cu e pretexto cu ta aplica pa 
asilo di refugiado y no polit- 
ico ta wak familiar riba red- 
nan social ta crea situacion cu 
meta pa persona haya meld- 
plicht. Sinembargo, e man- 
datario a bisa cu ta cumpli cu 
leynan y tin cu respeta. “Nos 
Isla ta chikito y nos infra- 
structura ta limita.” 


Mensahe positivo pa comunidad durante Open Dag Marinierskazerne 



ORANJESTAD - Manera 
ta conoci, ta celebra tur 
aña Dia Di Obrero na 
Mariniers kazerne. Un 
grupo di un misa a pidi 
un stand pa asina por re- 
gala cualkier persona cu 
acerca un adorno di cas di 
nan escogencia, pa colga 
cu mensahe positivo. 

Pastor Matthew Shields, a 
bisa cu e proposito cu nan ta 
haci esaki ta pa varios motibo, 
pero e principal ta evangelisa 
na persona di Aruba pa con- 
oce e berdad di Hesus Cristo. 
Hunto cu esaki nan ta splica 
e persona, cu e material di 
plaster cu un verso di bijbel 
pa esunnan cu no ta kere den 
Dios of no ta bay niun misa. 
Pa asina nan por alcansa per- 
sona y conoce sociedad, pa 
nan por tin un imagen posi- 
tivo. “Manera Cristian nos ta 
interesa pa papia cu hende pa 
comunidad den sociedad, y 
nos a haya reaccion positivo 
cu nos tabata regala cosnan, 


anto esey tabata un sorpresa 
pa nan”, el a bisa. 

E ta bisa cu ta agradecido 
na personanan cu a haci in- 
version, esfuerso y tempo 
pa haci esaki. Resultado cu 
hende por bisa cu nan ta in- 
teresa den nan bida. Tambe 
esey ta involucra e misa, door 
di oportunidad pa nan por 
sirbi den comunidad. “Pa nos 
por papia cu hende di nos fe 
y nos expresa amor na nos so- 
ciedad, pa traha cu mucha y 
haci bon.” 

Bon Dia Aruba a puntra nan 
dicon a bin cu iniciativa pa 
regala en bes di bende, cual 
normalmente ta wordo haci. 
Persona cu tabata yudando, 
tambe di e misa, a bisa cu e ta 
algo bunita pa haci, mirando 
cu tin tanto problema rond, 
social of cualkier otro prob- 
lema cu persona ta enfrenta 
aki na Aruba. “Un bunita 
palabra y mensahe por yuda 
nan.” 

En total, nan a traha 1000 ma- 
terial di plaster pa asina esun- 
nan cu pasa por scoge esun cu 
e ta desea, y bay cune su cas, y 
800 di nan a wordo duna. Sr. 
Shields ta bisa cu e ta gradici 
na e Mariniers cu nan ta sirbi 
comunidad pa haci un activi- 
dad asina y pa duna protec- 
cion civil; y cu nan misa por 
a haya oportunidad pa haci 
esaki hunto cu nan 30 bolun- 
tario di e misa. 

Editorial 

VENEZUELA A KEDA NA„ 

Ilusion atrobe? 


E ultimo par di dia mester ta un les duro, 
tanto na Venezuela como den exterior, pa es- 
nan cu ilusion cu e dictadura lo a sucumbi 
pa e mero anuncio di e presidente interino 
cu Nicolas Maduro su tempo a caba. E les lo 
mester ta cu, no pasobra un manyen di militar 
a crusa pa bo banda, e resto ta sigui di mes. Pa 
logra esey lo mester sucede hopi mas. Y pa- 
kico? Pasobra nos ta papia aki di un regimen 
di maldad bon organisa, cu no ta haci caso ora 
ta haci yamado riba su efectivonan pa nan de- 
serta. E bon organisacion ey ta expresa tambe 
den e inclusion di elementonan Cubano den 
e structura militar, cu ta trece un monton 
di experiencia den represion sofistica di nan 
propio pueblo, manera e pueblo Cubano ta 
experimenta pa hopi decada caba. 

Esey ta implica cu no tin speransa anto pa un 
cambio positivo na e pais aki? Sigur cu si, pero 
ta bon pa tene na cuenta kico ta e situacion 
real na Venezuela. Contrario na otro caso di 
busca con pa baha un dictadura, no tin un lu- 
cha arma cu ta forma un contrabalansa pa e 
poder arma cu e dictadura tin. Esnan cu den 
e circunstancianan aki ta papia di e menasa di 
un guera civil, por conseha nan pa revisa nan 
tesis. Despues di 20 aña di represion izqui- 
erdista bon organisa, cu ademas a desemboca 
den un narcodictadura, esaki ta haci nan gana 
mas grandi ainda pa defende e interesnan eco- 
nomico cu e elite politico y militar a acumula. 
E lidernan Chavista y e militarnan corupto sa 
masha bon cu no tin mañan pa nan, y e unico 
cos cu nan por haci ta defende cu alma y cuer- 
po e regimen aki, pa wanta mas largo posible 
e situacion actual unda nan ta reina cu poder 
absoluto, o en todo caso casi absoluto. 

Nos no por caba di contempla e situacion 
curioso y peculiar, unda e dictadura aki, cu 
pa añanan largo tabata persigui, aresta y laga 
mata ken cu nan kier, mester tolera cu tin 
un muchachito di apenas 35 aña ta bay di un 
banda di e pais pa otro, nan sa unda e ta... y 
nan no por haci nada. Y pakico no? Den e di- 
anan aki nos por mira atrobe cu e poder di 
represion, cu aparentemente tabata absoluto, 
a haya un contrapeso den forma di e menasa 
di poder militar Mericano, cu a dicidi cu ta 
te un cierto punto e dictadura aki por yega. A 
indica y a ripiti cu mishi cu Guaido lo haya un 
contesta rapido y contundente di banda Meri- 
cano. Y nan a comprende e mensahe aki ‘loud 
and clear’. 

E situacion actual, despues di dos dia di con- 


frontacion fuerte riba caya, por ta un decep- 
cion pa miyones di Venezolano, tanto na e pais 
mes como den exterior, pasobra e tan espera 
collapse di e structura militar no a tuma lugar. 
Esey ta un realidad, pero tin mas realidad. Tin 
un oloshi ta sigui cana cu no ta na fabor di e 
regimen y esey ta e punto debil di tur regi- 
men socialista. Esey ta cu nan no por maneha 
un pais drechi pasobra nan pensamento di 
yega na dominio politico completo di bida 
economico cada biaha ta dal den e muraya di 
realidad di bida, y nan no ta siña. Ta imposible 
y inimaginable cu nan ta cambia nan ideologia 
y nan modelo economico. Nan ta manera un 
chauffeur cu a pega cu su auto den santo los, 
y ta keda purba saca e auto castigando e mo- 
tor, causando cu cada biaha e auto ta keda mas 
hundo den santo. Exactamente esey ta pasan- 
do den e dianan aki tambe, unda cu Nicolas 
Maduro a bolbe anuncia un aumento di sala- 
rio minimo, basa riba emision di placa cu no 
tin un respaldo den produccion economico. 
Prome cu e aumento a bay na vigor, ya prijs- 
nan di producto di consumo popular a sigui 
aumenta, cu consecuencia cu e hiperinflacion 
a bira mas fuerte ainda. Un salario minimo 
cu apenas ta yega na equivalente di 3 dollar 
Mericano, ta bisa suficiente tocante e bida cu 
e gran mayoria di e pais mester biba. 

Cu esaki nos mester saca e conclusion cu no 
ta bay tin un intervencion militar Mericano, 
a menos cu e Chavistanan aresta Guaido? 
Probablemente no, y tin motibo pa pensa cu 
gobierno Mericano ta conta cu nan strategia 
di strangula e regimen fmancieramente lo 
funciona y ademas ta conta cu e incapacidad 
di gobierno Chavista pa cambia rumbo eco- 
nomico. Pero kico esaki ta implica a corto 
plazo pa e poblacion? Mas miseria, y ora ta 
kere cu a yega na e limite, ta resulta cu cos por 
bay mas malo ainda. 

Ykico mundo ta haci mientras tanto? E pais- 
nan Europeo y Latinoamericano ta bin cada 
biaha cu tremendo declaracion, unda ta parce 
cu Garcia Marquez y Vargas Llosa a combi- 
na forsa pa trece un documento pa warda pa 
historia, pero cu no tin efecto real. E paisnan 
Europeo den caso di Siria a scoge banda y a 
participa den un lucha arma. Y Venezuela, na 
merced di e ISIS comunista aki, nan por haya 
un bunita proclamacion. 

Brasil: Reduccion di presupuesto pa universidadnan acusa di marcha 



BRASILIA (ElClarin) - 
Ministerio di Educacion 
di Brasil a anuncia dia- 


mars pasa un blokeo di 
presupuesto di 30% na 
tres universidad publico, 


acusa di ‘sembra desordo’ 
despues di registra protes- 
tanan contra e gobierno di 
e presidente di ultradere- 
cha, Jair Bolsonaro. 

E minister a sigura den un 
comunicado cu esaki ta na 
vigor ‘desde e siman pasa’. 

Na Universidad Federal di 
Bahia, Universidad Federal 
Fluminense, na Neteroi y 
Universidad Nacional di 
Brasilia recientemente a re- 
alisa c manifestacionnan con- 
tra fascismo’ of debate cu ta 
inclui politiconan di iskierda. 


“E universidadnan cu, na 
luga di busca mehora e de- 
sempeño academico ta crea 
desordo, lo sufri reduccion 
di presupuesto”, minister di 
Educacion nobo, Abraham 
Weintraub a splica den un 
entrevista, cu a ser publica 
diamars na e diario di Estado 
di Sao Paulo. 

Entre e criticanan genera pa 
via di e medida, den oranan 
di anochi e secretario di Edu- 
cacion Superior di ministe- 
rio, Arnaldo Barbosa de Lima 
Junior, a bisa cu e blokeo di 
presupuesto lo aplica na tur 


universidad y institutonan 
federal, segun e pagina di no- 
ticia G1 a informa. 

Presidente Bolsonaro a pro- 
voca un debate diabierna pasa 
ora el a bisa riba Twitter cu 
su gobierno tabata considera 
reduccion di fondo publico 
asigna pa e campo di filosofia 
y sociologia na universidad- 
nan. 

“E obhetivo ta pa centra den 
e coriente cu ta genera di 
biaha un retorno pa e con- 
tribuyente, como e estudio 
veterinario, di ingenieria of 
medico”, el a splica. 


Honduras: Protesta violento pa reforma den sector salud y educacion 



TEGUCIGALPA (Info- 
bae/EFE) - Trahadonan 
den sector salud y educa- 
cion a enfrenta dialuna 
pasa cu polisnan na Tegu- 
cigalpa, durante un mani- 
festacion pa protesta con- 
tra reforma di e gobierno. 

Lider di maestro y traha- 
donan di sector salud a anun- 
cia cu lo yega e centro di e 
capital pa manifesta di forma 
pacifico. Sinembargo, dos ora 
prome, gruponan chikito a 
intenta di yega sede di Parla- 
mento, loke a causa un bataya 
campal den cual e polisnan a 
lansa gas lacrimogeno y a uza 
cañon di awa pa contene e 
personanan cu tabata defende 
cu piedranan. 

Mientras cu na otro ciudad di 
interior, docentenan a kima 
tirenan y a atravesa palo na 


e caretera pa blokia acceso. 
Tambe a paralisa na gran me- 
dida e labor di scolnan y hos- 
pital. 


E protestanan a cuminsa si- 
man pasa contra un Ley di 
Restructuracion y Transfor- 
macion di e Sistema Nacio- 


nal di Salud y Educacion, cu 
a ser aproba pa Parlamento. 
Nan a señala cu e ley aproba 
ta orienta pa privatisa educa- 


cion y salud, y cu lo bin retiro 
masivo di maestro y personal 
di medicina; algo cu autori- 
dad di ambos banda, incluy- 
endo minister di Presidencia, 
Ebal Diaz, a sigura ayera cu 
no ta berdad. 

Na e manifestacion di mae- 
stronan y di e sector salud a 
uni studiante di educacion 
medio y universitario, como 
tambe partido di oposicion. 
Jair Meza, vocero di Polis di 
Honduras, a bisa periodis- 
tanan cu 'personanan infiltra’ 
den e protestanan di maestro 
a causa ‘caos, desordo, y daño 
pa bien publico y priva’. 

E1 a agrega cu e Polis ta man- 
tene ‘semper na alerta y pen- 
diente di loke ta pasa’ na e 
manifestacion, cu awe den su 
mayoria tabata pacifico. 


Mexico: Cu un voto, Senado a para reforma educativo di López Obrador 



CIUDAD DE MEXICO 
(ElPais) - Morena, e parti- 
do na poder, diamars pasa 
no a logra caba cu e refor- 
ma educativo di Enrique 
Peña Nieto. E Senado a 
aproba den general un ley 
di Educacion nobo, pero a 
rechasa esaki den particu- 
lar, pa loke mester bolbe 
pa e Camara di Diputado. 
E coalicion gobernante a keda 
cu un voto pa alcansa e mayo- 
ria califica, y lo mester discuti 
den e periodo extraordinar- 
io di sesion, hunto cu otro 
asunto cu a keda pendiente, 
desde e proximo 14 di mei. 
“E Senado a duna un ehemp- 
el di con mester actua manera 
‘contrapeso constitucional’ 
den un Estado di derecho” 
Emilio Alvarez Icaza, legisla- 
dor independiente, a señala. 

E votacion a ser califica como 
'historico’ pa e oposicion. 
Morena, e partido mayoritar- 


io, tabatin mester di e apoyo 
di e opositor pa logra un 
mayoria califica. E coalicion 
gobernante a haya cu e ley a 


keda aproba den general cu 
95 voto di 122 senador pre- 
sente. 

E reforma educativo nobo 


ta plantia e eliminacion di e 
evaluacion pa determina e 
permanencia laboral di e pro- 
fesornan, pero den gran parti 


ta mantene e linemento di e 
reforma anterior. E aprobac- 
ion tabata supone un triunfo 
simbolico pa López Obrador. 
E reforma ta elimina, por 
ehempel, e Instituto Nacio- 
nal pa Evaluacion di Educa- 
cion (INEE), un organismo 
autonomo encarga di evalua e 
desempeño di docente y de- 
fende e mehoracion di cali- 
dad den e servicio educativo 
di e pais. 

E stop di e reforma tambe ta 
detene e discusion di e ley- 
nan secundario, cu lo deter- 
mina e parametro operativo 
y e cambionan riba e tereno 
di reforma nobo. “Nos a mira 
con Congreso a duna poco 
atencion pa e scolnan, ainda 
ta keda hopi cos pa defmi”, 
Jennifer O’Donoghue, direc- 
tor di organisacion Mexica- 
nos Primero a manifesta. 

Venezuela: Dos dia di rebelion contra dictadura di Maduro 



CARACAS (LaPatilla/El- 
Nacional) - Mientras e ex- 
pectativa tabata cu dia 1 di 
mei lo tabata e dia grandi 
di manifestacion contra 
regimen di Nicolas Madu- 
ro, e situacion a explota un 
dia prome. Mainta tem- 
pran tabatin un concen- 
tracion dilanti di e cuartel 
di forsa aereo La Carlota, 
na Caracas, cu presencia 
di presidente Juan Guaido 
y e lider opositor recien 
libera di su aresto domi- 
ciliario, Leopoldo Lopez. 

Guaido a haci un yamado na 
forsanan arma pa termina nan 
apoyo na gobierno di Madu- 
ro y reconoce su gobierno di 
transicion pacifico, pa yega na 
eleccion liber y democratico. 
E represion contra e pobla- 
cion di Caracas cu a subi caya 
masalmente tabata brutal. 
Imagennan di un tanqueta cu 
a pasa deliberadamente riba 


civilnan na e lugar a bay rond 
mundo inmediatamente via 
medionan digital. E confron- 
tacion a dura henter dia, cu 
mas di 80 herido. No tabatin 
morto pa lamenta na Caracas, 


si uno den otro region, y for- 
sanan arma a haci uso di gas 
lacrimogeno y bala di rub- 
ber, aunke tambe tabatin caso 
di uso di bala letal, di parti 
di francotirador y di e asina 


yama ‘colectivos’, e forsanan 
paramilitar Chavista, cu pa 
gran parti ta move rond riba 
motorcycle. 

E siguiente dia, ayera, e man- 
ifestacion di 1 di mei, yama 


cu bastante anticipacion, a 
continua y a conduci atrobe 
na confrontacion cu e cuer- 
ponan uniforma, apoya pa e 
paramilitarnan Chavista, na 
varios ciudad di e pais. 

Tanto Maduro como Guaido 
a convoca pa manifestacion 
grandi pa dia prome di mei, 
pero e cantidad di hende cu a 
acudi no tabata e masa grandi 
cu a spera. Mientras cu dia- 
mars a registra por lo menos 
80 herido y un victima fatal, 
ayera na Caracas tabatin me- 
nos herdio, pero si gran can- 
tidad di persona afecta pa gas 
lacrimogeno usa pa e cuer- 
ponan uniforma. 

Sin embargo, e mensahe di 
Guaido na su base tabata pa 
continua cu accion riba caya, 
den e dianan venidero. “Si e 
regimen a kere cu nos a yega 
na e maximo presion, nan ta 
kiboca,” Guaido a manifesta 
ayera. 


CARACAS (LaPatilla/AP/ 
AFP) — Presidente in- 
terino Juan Guaido, oper- 
ando dentro di e pais bao 
proteccion Mericano, a 
sorprende diamars mainta 
cu un yamado via un vid- 
eo, acompaña pa varios 
militar, unda el a haci un 
yamado na e cuerponan 
di seguridad pa bandona 
nan apoyo na presidente 
de facto Nicolas Maduro 
y apoya su gobierno inter- 
ino, pa organisa eleccion 
liber y democratico. 

E rebelion no a haya reac- 
cion positivo di e cuerponan, 
tampoco di e base aereo La 
Carlota na Caracas, unda un 
multitud a aparece pa duna 
sosten na e militarnan cu lo a 
lanta contra alto mando mili- 
tar. E yamado di Guaido pa 
subi caya si a haya reaccion 
den cierto partinan di Cara- 
cas, cu un bataya feroz como 
consecuencia durante henter 


Venezuela: Intento fracasa di rebelion militar 

diamars. 

Tabatin excepcion riba e falta 
di apoyo di banda di cuer- 
ponan uniforma. E hefe di 
SEBIN, e servicio di inteli- 
gencia di notorio reputacion 
pa tortura y asesinato di preso 
politico, Manuel Ricardo 
Cristopher Figuera, den un 
carta abierta a bisa cu semper 


e tabata leal na Maduro, pero 
cu a bira tempo pa “reconstrui 
e pais.” E1 a bisa cu corupcion 
a bira asina comun cu “hopi 
funcionario halto ta practlca 
esaki manera ta deporte e ta.” 
“E ora a yega pa nos cuminsa 
wak otro manera pa haci po- 
litica,” Figuera a nota. 

Na fin di dia, y di e bataya 


cayehero, tabata cla cu no a 
surgi apoyo masal pa Guaido, 
y su compañero di lucha Leo- 
poldo Lopez, libera e mainta 
ey, a busca refugio den em- 
bahada Spaño, y cu no a bin 
cambio mayor den e situa- 
cion politico di e pais. 

Un Maduro mas confia a 
pone un fin na su ausencia 


durante dia, cu un aparicion 
na television estatal, culpando 
Merca pa e supuesto intento 
di golpi di estado fracasa. E1 
a priminti tambe cu e accion 
aki no ta keda impune. E1 a 
desmenti tambe declaracion 
di banda Mericano cu e taba- 
ta na punto di bay Cuba, pero 
cu e Rusonan a convence pa 
keda. 

E accion inespera di Guaido 
ta pone Maduro den un situ- 
acion cu ta rekeri un decision, 
cu den ambos opcion no ta 
faborable. Keda sin aresta 
Guaido ta keda mustra mane- 
ra un muestra di debilidad. 
Di otro banda, aresta Guaido 
lo tin un reaccion fuerte di 
banda di Merca como con- 
secuencia. Tanto consehero 
Bolton como canciyer Meri- 
cano Mike Pompeo a declara 
cu actua contra Guaido lo tin 
consecuencia y cu “tur op- 
cion, incluyendo esun mili- 
tar, ta riba mesa ainda.” 


Venezuela: Leopoldo Lopez refugia cerca embahador di Spaña 



CARACAS (LaPatilla/ lano Leopoldo Lopez y su 
EFE) - E opositor Venezo- famia ta na residencia di 


embahador di Spaña na 
Venezuela, y “no a solicita 
asilo politico”, segun in- 
formacion ayera di fuent- 
enan di gobierno Spaño. 
“Mirando e informacion con- 
tradictorio, nos ta confirma 
di nobo como gobierno cu e 
lider opositor Leopoldo Lo- 
pez, hunto cu su esposa y su 
yiu, ta na residencia di emba- 
hador di Spaña na Caracas”, e 
fuentenan a detaya. 

A informa ademas cu Lopez 
y su famia ta ey “pa decision 


propio” y cu nan no a solicita 
asilo politico. 

Ministerio Spaño di Asunto 
Exterior a anuncia prome cu 
tanto Lopez, como su casa, 
Lilian Tintori, y su yiu di 
15 luna, tabata na embahada 
Spaño na Caracas. 

E dirigente opositor, cu tabata 
cumpli un castigo di casi 14 
aña di prison bao regimen 
di aresto domiciliario, a sali 
liberora militarnan a cumpli 
cu un “indulto presidencial” 


di lider opositor Juan Guai- 
do, reconoci como presidente 
encarga di Venezuela pa mas 
di cincuenta pais, entre nan 
Spaña. 

Den e oranan despues, Lopez 
y su famia a acudi na residen- 
cia di e embahador Chileno 
na Caracas, aunke despues 
nan a sali, segun nan propio 
decision, y a bay residencia di 
embahador di Spaña, manera 
e canciyer di Chile, Roberto 
Ampuero, a splica na prensa. 

Servicio secreto Hulandes ta bisa spionahe di Rusia y China ta preocupante 


AMSTERDAM - E ser- 
vicio secreto militar Hu- 
landes a descubri varios 
intento di parti di China y 
Rusia pa horta secretonan 
militar aña pasa, esaki ta 
segun MIVD su rapport 
anual. 

“ E menasa enfrentando e 
forsanan arma ta e ladron di 
tecnologia militar y experti- 
cio tecnologico, cu por uza 
tanto pa militarnan como 
civil”, e rapport a señala. 
Actividadnan di spionahe 
cibernetico ta tuma tanto pa 
Rusia como China ta hopi 
preocupante, e rapport ta 



bisa. Iran, North Korea, Paki- 
stan y Syria tambe ta buscan- 
do conocemento y ekiponan 
di Hulanda y otro paisnan oc- 
cidental cu por ser uza pa nan 
propio programanan arma , e 
ministerio a bisa. 

“ Nos rol ta pa garantisa sigu- 
ridad pa motibo di e mena- 
sanan creciente, e director di 
MIVD Onno Eichelsheim 
a bisa. “ Nos a examina un 
docena di companianan di 
defensa y nos a yuda pa ob- 
tene informacion strategico. 
Haciendo esaki nos ta evi- 
tando cu e secretonan militar 
aki leak”. 


Jorge Jamaloodin lo permanece den detencion 



WILLEMSTAD - Diabier- 
na ultimo corte di prome 
instancia a dicta cu e sos- 
pechoso Jorge Jamaloodin 
lo permanece den deten- 
cion. Na diferencia di e 
defensa cu corte di prome 
instancia ta considera pa 
tin un huicio husto y cir- 
cunstancianan exculp- 
arorio. Di e manera aki e 
defensa tabata tin e opor- 
tunidad di agrega infor- 
macion di archivo di pro- 
ceso. 

E defensa a afirma corecta- 
mente cu e ex minister di 
fmancia den e sentencia di 
corte den e caso contra B.F. 
a ser designa como e origi- 
nado di e asesinato di Wiels. 
Pero e sentencia aki solo por 
atribui na e huesnan cu ta di- 
cidi over di e caso, no e corte 
comun como institucion of 


otro huesnan di corte. 

Corte comun no por nenga 
e decision tocante e culpabi- 
lidad of inocencia di cualkier 
sospechoso. E huicio ta sola- 
mente pa e huesnan individ- 
ualnan cu ta maneha un caso 
individual, y e huesnan ta liber 
den nan huicio. Nan mes- 
ter mantene e caso presenta 
di un manera independiente 
y imparcial y haci su propio 
evaluacion. Esaki tambe lo 
pasa den e caso aki. E defensa 
a discuti ampliamente den 
detaye e contenido di varios 
declaracionnan di testigonan 
y a señala discrepancia en- 
tre e distinta declaracionnan, 
hallazgonan di investigacion 
ilogico of incorecto y declara- 
cionnan cu e defensa ta kere 
cu no ta confiabel y/o ya nan 
no por verifica esaki. 

Corte di prome instancia ta 


reconoce cu e problemanan 
por ta ciertamente importante 
den e tratamento sustantivo y 
den e evaluacion final, pero 
ta considera cu den tres caso 
Maximus, Germanium y Pas- 
saat, ainda tin obhecionnan 
serio, cu ta libremente traduci 
sospechonan serio.m E caso 
di Passaat, no ta trata di un 
dobel acusacion pa e mes un 
delito. Pa motibo cu despues 
di cambia e acusacion, Minis- 
terio Publico awor ta cobra e 
fecha anterior na otro docu- 
mentonan cu antes. 

Corte ta considera cu e con- 
tinuacion di e detencion pro- 
visional den e caso Maximus 
ta necesario debi e ordo legal 
shock. E detencion provi- 
sional den e caso aki tambe ta 
necesario pa asina evita cu e 
investigacion cu segun Min- 
isterio Publico ainda ta ser 
influencia. 


Ademas ta existi un peliger 
di vuelo den e tres casonan 
aki. E sospechoso a demostra 
cu e tin e medionan y e po- 
siblidadnan di permanece afo 
durante hopi tempo y de e 
manera aki mantene su mes 
afo di e alcance di husticia. 

E peliger di huy no por ser 
suficientemente supera pa 
alternativanan di detencion 
prome cu huicio. Por lo tan- 
to, a rechasa e solicitud di 
lag’e den libertad prome cu e 
caso bini dilanti. 

Durante di tratamento aki Ja- 
maloodin tabata na Boneiro 
ainda y tur cos ta cla pa e trata- 
mento den contenido dianan 
10, 11 y 12 di juni proximo. 
Jamaloodin a bisa hues cu e 
no ta bin Corsou pa su trata- 
mento riba e dianan indica 
pa evita e show na Corsou di 


parti media. E ta haya cu ta 
perhudica su famia den esaki. 
Hues a mustra e acusado cu 
ta hopi importante pa e t’ey 
presente na Corsou den sala 
di corte. Hasta a bin dilanti 
cu si Jamaloodin no ke bin, lo 
por trece contra di su bolun- 
tad. Ta p’esey cu Hues ta pi- 
die pa e bini Corsou di forma 
boluntario. Sinembargo Ja- 
maloodin a mustra e hues cu 
e ta pidie pa bini, pero no ta 
stop e show cu media ta arma. 
Riba esaki hues a contesta cu 
e no tin poder pa dicidi con 
otronan ta traha. Loke ta sigur 
ta cu na momento cu trece 
Jamaloodin pa tratamento di 
su caso, cu ta haci esey bou di 
siguridad halto, pero hues no 
por dicidi con Ministerio Pu- 
blico ta trece e acusado. 

Hues a bisa Jamaloodin cu e 
unico cos cu e por haci ta di 
trata su caso na un manera 
husto. E acusado a bira hopi 
emocional. E1 a bisa cu e ta 
bin, despues di tende cu sino 
lo trece contra di su bolun- 
tad. Pues Jorge Jamaloodin lo 
ta na Corsou dianan 10, 11 i 
12 di juni pa tratamento di su 
casonan. Ja ik kom, ik kom, 
ik kom bij jullie” tabata su pa- 
labranan. Hues van Lieshout 
a splica cu ta bay trata un caso 
cu a tuma luga na Corsou y 
no na Boneiro y p’esey ta ob- 
ligatorio pa Jamaloodin t’ey 
presente na Corsou. 

Muchanan cu no ta vacuna lo wordo manda cas 



AMSTERDAM - Un gru- 
po grandi di cuido infan- 
til Hulandes a manifesta 
publicamente bisando cu 
nan lo prohibi muchanan 
cu na a ser vacuna con- 
tra cacheton, sarampi y 
sarampi Aleman cumin- 
sando prome di juli prox- 
imo. 

E grupo di Berend Botje day- 
care, cu ta atende mas di 3 mil 
mucha den e providencia na 
Noord-Holland, a bisa may- 
ornan cu muchanan cu no a 
ser vacuna lo wordo manda 
cas bek despues di e fecha aki. 
Na meta ta pa protege e 
muchanan di un edad prein- 
oculacion . Den e ultimo si- 


mannan tabata tin cuater caso 
di sarampi den un créche na 
Den Haag. Varios di nan ta 
bou di 14 luna, e edad na cual 
muchanan ta ser vacuna con- 
tra e tres malesanan aki. 

Te cu awo alrededor si 100 
grupo di créche na Hulanda 
a bisa cu nan no lo acepta 
muchanan kende no a ser 
vacuna, pero Berend Botje ta 
kere ta e prome cu a bisa cu 
lo prohibi e muchanan cu no 
a ser vacuna na nan facilidad- 
nan. 

Actualmente ta ilegal pa dis- 
crimina muchanan cu no a 
ser vacuna bou di e legisla- 
cion di discriminacion, pero 
e legislacion por haci posi- 
bel un prohibicion cu actu- 


almente ta den proceso di 
aprobacion den parlamento. 
Mayornan Berend Botje ta 
cuida muchanan cu un var- 
iedad di edad gruponan den 


50 luga diferente den full e 
provincia. 

Te cu awo, alrededor si 10 
mayor a puntra pa mas infor- 
macion tocante e prohibicion, 


cu lo drenta vigor prome di 
juli proximo. E organisacion 
a bisa NOS. 

Na e momentonan aki 90.2% 
muchanan Hulandes ta va- 
cuna contra enfermedadnan 
potencialmente grave manera 
sarampi, polio y whooping 
cough. Esaki ta pa bou e niv- 
el di 95% cu e organisacion 
mundialmente di salud ta 
considera safe. 

E ultimo epidemia di sarampi 
na Hulanda a dal na 2013. Un 
total di 2.600 persona a ser di- 
agnostica cu sarampi y e brote 
tabata concentra den famian- 
an cu muchanan chikito cu 
no a ser vacuna pa rasonnan 
religioso. Un mucha muhe 
cu no tabata vacuna a muri. 


Pastoor Steven Anderson prohibi pa drenta Hulanda 


AMSTERDAM - Hulanda 
lo no laga e pastoor ho- 
mofobico Steven Ander- 
son drenta Hulanda como 
parti di un tour di confer- 
encia cu lo tuma luga na 
fin di e luna aki. 

COC organisacion di e cam- 
paña pa derechonan di homo- 
sexualnan, parlamentarionan 
di tur spectrum y e alcalde di 
Amsterdam Femke Halsema, 
tur a urgi e gobierno pa block 
Steven Anderson despues cu 
el a anuncia su plan di papia 
den capital 23 di mei venide- 
ro. Minister di Husticia ju- 
nior, Mark Harbers a bisa 


diaranson ultimo cu lo tuma 
medidanan pa asina stop An- 
derson na e frontera, aunke e 
no a bisa specificamente cua 
nan lo ta. 

Anderson ta ser expulsa di 
otro paisnan , incluyendo 
Reino Uni, Sur Africa y Bo- 
tswana, pa motibo cu el a bisa 
cu homosexualnan mester ser 
condena cu morto. 

NA 2016, el a yama e morto 
di 50 persona den e atake den 
un bar gay na Orlando ‘bon 
noticia’ pa motibo cu tin 50 
pedofiel menos na mundo. 

E centro di informacion Is- 
raeli CIDI tambe a apoya e 


12 mil galiña a muri den candela 



GELDERLAND - Dia- 
mars atardi miles di galiña 
a muri den un candela cu 
a tuma luga na un criade- 
ro di galiña industrial na 
Renswoude na Gelder- 
land. 

E luga tabata hogar di 16 mil 
parha y ta kere cu mas o me- 
nos 12 mil a muri. E ciudada- 
nonan a ser adverti pa man- 
tenan nan portanan y bentan- 
an cera pa motibo di e huma. 
Aña pasa 122 mil bestia a 
muri den candela na un 
criadero industrianan Hulan- 
da , pero gobierno a bisa cu 
no ta obliga e criaderonan pa 
tuma medidanan pa evita cu 




un desaster di candela pa mo- 
tibo di e costo di e inversion. 
E medidanan actual no ta 
inclui conductornan di luz 
y e sistema di awa. E aña aki 
tabata tin 7 candela, incluy- 
endo esun di Renswoude 
y 15 mil bestia a muri, es- 
aki ta locual e grupo di pre- 
sion pa e derechonan di 
bestia Wakker Dier a bisa. 
Johan Verbeek, e doño di e 
criadero na Renswoude a bisa 
cu el a haci tur lo posibel pa 
haci e luga candal proef. Pero 
nada no ta descarta e candela 
y semper un accidente por 
ocuri, el a bisa AD. c Kere mi, 
como un criadero esaki ta e ul- 
timo cos cu lo bo kier sosode. 


prohibicion pa motibo cu Haners a bisa cu no tin un discriminacion, e incitacio di 
Anderson a disputa si e holo- luga den un estado demo- odio , e intolerancia o e vio- 
caust a pasa. cratico manera di nos pa e lencia pa otro grupo. 

Palisiaweg 100, San Nicolas, 

Tel. 5482201, P.O.Box €83, KVK 568 

Binnen de Stichting Algemene Bejaardenzorg Aruba is er 
een vacature beschikbaar voor: 

Locatiemanager Ouderenzorg 

Een Locatiemanager is verantwoordelijk voor de algemene gang van 
zakén, dé kwal iteit van zorg én bedrijfsvoéring binnen één vari de iotatié 
van de stichfing, De Locatiemanager is verantwoordelijk voor de inhoud 
en uitvoer van zorgpiannen. Het uitvoeren van beleidstaken; zoals het 
formulérén van het jaarplan van de locatié en hét zorgdragen voor dé 
juiste implementatie van nfeuwe zorgarrangementen waar nodig, 
behoren bij de werkzaamheden van een locatiemanager. 

Kandidaten dienen te beantwoorden aan het profiel voor 
Locatiemanagér op HBO niveau die tenminste moet voldoen aan de 
volgende aspecteni 

*Aantoonbare kennis r inzicht en vaardigheden op het gebied van zorgveriening,. 
managGmsnt en organisatiekynde; 

'Minimaal drie jaarervaring in een soortgelijke leidinggevendefunctie binnen 
een coiriple?<e zorgorganisatie; 

*Een afgeronde HBO-V opleiding of vergelijkbaar; 

'Actuele kennis van onlwikkelingen op het vakgebied zorg en het vermogen hier 
beleidsmatig op te anticiperen; 

*ln het bezit van capaciteiten om dc zo rgvisie op juiste wijze vorm tc gevcn in dc 
praktijk; 

'Stressbestendig H goede sociale vaardigheden richtlngalle niveaus van de 
zorgorganisabe en in staat tot rnotlveren en stlmuieren ven medewerkers; 
■Probleemoplossend vermogen en organisatorisch inzicht. 

Op verzoek is een furctfebeschnjving beschikbaar. 

Een assessment en een aanstellingskeurlng zijn onderdeei van de 
selectieprocedure. Verklaring Omtrent Gedrag (VOG) en een 
referentiecheck zijn ook qnderdeel van de sollidtatieprocedLire 

SolHdlatlés 

Meer infqrmatie qver deze functie is vetkrijgbáár bij de heer Jeroen van 
Geest, Divisie Manager Verzorging & Verpleging via tel. 5S4-2201. Uw 
schrifelijke sollicitatie inclusief uw CV, kunt u richten aani 
ishara.fluqnia@sabaruba.qrg t.a.v. Mevr. I. Fluonia, HR manager. 


Ulterste sollidtatiedatum: 16 mel 2019 




Rrtd ■(« 

facebDnk 


















BJHDW 


DIAHUEBS 2 MEI 


ñlSICLASIFICADO 


Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA BUSCA 

Un apartamento den serkania di 
Playa (bon prijs) di un camber, 
tur cos inclui, muebla 

Tel.593 0909/593 0077 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TABENDE 

pa motibo di viahe un 
mountain bike 26 pa FI.600 
por bel 

Tel.593 7279 


TABENDE 

un cama di baby y un carrier 
Pa fls.75. Por yama 

Tel. 565 5724 
7415500 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 7418637 


TAHUUR 

Timeshare La Cabana 
to rent 1 bedrm sleep 4 3 nights 
in 31 di may 2019 
out 3 june 2019 

Tel. 583 8132/641 6184 


TABENDE 

cas y tereno na tur location 

Tel. 5845979/563 1449 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 

Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 

TA BUSCA 

pareha sin yiu ta busca cas 
of apt grandi den area di Sta. 
Cruz, Hooiberg of San Nicolas 

Tel. 747 8280 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 

SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR REISTT 

Studio in Playa (max 2 
persons) living with kitchen, 1 
bedroom, 1 bath room Afl.700 
(excl. water+ electra) 

Tel.662 3892 

TAHUUR 

Bachi pa tur ocasion 

Tel. 749 2533 


TABENDE 

Trailer 20 pia pa biba aden 
prijs Fls.10.000 
(prijs negociable) 

Tel:594 6687/565 5522 

TABENDE 

BBQ Grill “crioyo” duradero 
Prijs Afl.250 

Tel. 569 7787 


TAHUUR 

apartamento muebla 
camber, baño, sala, cushina. 

Entrada priva FI.850 + 1 
luna deposit. utilidad apart. 
Tel.583 2034/593 0769 


SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 

Tel. 568 3728 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 

SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 

TA BUSCA 

mi ta busca trabow di cas, laba, 
strika y haci cas limpi 

Tel.569 0994 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 

TAHUUR 

Un local comercial 
na Plam Beach 

Pa mas info por yama 

Tel.562 7708 

SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 

SERVICIO PUBLICO 

ta drecha tur sorto 
di Imagen 

Tel. 584 2489 


TAHUUR 

1 Apartment cu 2 camber 
den Playa 1 luna di borg, sin 
mueble, awa + coriente apart 

Tel: 568 4209 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA Dl RO! 



Yena aki bao e siguiente informacion 


Tolckfnn 1=1 Cobranza na Cas. 

j.vJsJyJj □ Cobranza na Trabao. 

Nomhpr cnmnlpt0 , □ Paga via Banco (Standing Order) Aruba Bank no:33266 8 

H . □ PagaAruba BankABO 0NLINE . 

Adres di entrega: . □ Paga cmb online . 

a . ^ a-. LJ Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

OPINION/ANALISISI A11 


Igmar Reyes: 

‘Nos ta traha pa biba of biba pa traha?’ 



ORANJESTAD - Dia 1 di mei a 
celebra dia di obrero, un bon oca- 
sion pa reflexiona riba pasado y 
presente pa asina por enfoca riba 
futuro. Ta parce cu e afan di so- 
ciedad pa mas y mas abundancia 
a bira algo normal, productivi- 
dad semper tin prioridad, tempo 
a bira un comodidad valioso cual 
nos debe nos mes. Siguiente- 
mente lo elabora riba e tema out- 
sourcing personal, productividad 
y prosperidad. 

Na 1930 e economista John M. 
Keynes a pronostica cu pa 2030 nos 
tur lo bay traha 15 ora pa siman. Door 
di aumento di prosperidad y produc- 
tividad nos lo por “cumpra mas tem- 
po pa nos mes” segun Keynes. Keynes 
tabatin parcialmente rason. Na Merca 
por ehempel den añanan 1930 traha- 
donan tabata traha promedio 48 ora 
pa siman. Na 1970 esaki a baha net 
rond 40 ora pa siman. Avancenan tec- 
nologico a haci economia hopi mas 
productivo, pero e desaroyo di ultimo 
4 decenia den aumento di productivi- 
dad no a wordo converti den menos 
ora di trabou. Dicon? Porta paso nos 
a bira mas y mas materialista y nos 
nunca ta satisfecho cu locual nos tin, 
p’esey semper tin necesidad na mas 
placa pa asina cumpra mas. Of ta paso 
costo di bida a bira mas halto of ta 
paso desigualdad a crece ultimo de- 
cenianan, locual ta haci imposibel pa 
esunnan cu menos recurso traha me- 
nos. Traha menos of mas, con esaki ta 
regla na Aruba? 

Desde 1952 e 8 ora di trabou pa dia 
a wordo hancra den ley, esta e “ar- 
beidsregeling” 1952. Articulo 5 di e 
ley ta prohibi pa un trahado traha mas 
largo cu 8 ora pa dia y mas largo cu 45 
ora pa siman. Di e manera aki a sa di 
realisa un balansa mas ideal cual ta 8 
ora traha, 8 ora relaha y 8 ora drumi. 
Na 1951 trahadonan di refmeria Lago 
a bay den welga (manera e potret aki 
riba ta ilustra). Por medio di accion 
colectivo trahadonan a boga pa baha 
e orario laboral y cu exito. Pues sin 
lucha no tabatin victoria. Despues di 
añanan e ley a wordo ahusta na varios 
momento, na e necesidad di demanda 
di trabou. Asina por desvia di locual 
ley ta stipula por medio di “arbeids- 
besluiten” cual ta e caso pa entre otro 
horeca y casino, caminda por traha 
mas cu 40 ora pa siman. Tambe claro 
a bini ahustacionnan pa proteha e 
clase trahado, por ehempel cu ta traha 
“nachtdienst” ofriba “standby”. 

Traha 8 ora pa dia ta algo cu nos tur a 
acepta. A pesar cu e balansa ta parce 
ideal asina mes nos ta sinti nos mes 
hopi biaha cansa, nos ta perde enfoke 
na trabou y tur siman nos ta pura pe 
dia liber yega. Hopi estudio ta adverti 
cu no ta saludabel pa traha mas cu 8 
ora pa dia, toch hopi di nos ta traha 
50 ora pa siman of te hasta mas. Ac- 
tualmente Suecia ta experimentando 


cu 6 ora di trabou pa dia y trahado ta 
mantene su salario di 8 ora pa dia. E 
obhetivo ta pa stimula empleo, hisa 
eficiencia na pia di trabou, baha ab- 
sentismo y por lo general contribui 
na e bienestar di e trahado. Te awo 
e resultadonan ta hopi prometedor. 
Trahadonan tin mas energia paso nan 
a logra descansa mas, nan ta mas con- 
tento paso nan tin mas tempo pa nan 
mes. 

Sinembargo un posibel riesgo por ta 
cu e trahadonan lo bay tuma 2 tra- 
bou di 6 ora en bes di uza e tempo pa 
locual e concepto aki a wordo inicia. 
Remarcabel ta cu Hulanday Alemania 
ta e dos paisnan na mundo caminda 
menos ora ta wordo traha pa persona 
pa aña, un promedio di 1.400 ora , 
siendo Sur Korea, Grecia y Mexico ta 
score mas halto cu alrededor di 2.000 
ora di trabou pa persona pa aña, segun 
data di OECD. Pero productividad na 
Alemania y Hulanda ta 70% mas hal- 
to, pues ilustrando cu productividad 
no ta wordo determina solamente pa 
cantidad di oranan traha. E concepto 
cu e trahado cu por eherce su trabou 
mas modera, fmalmente lo produci 
mas, no ta nada nobo, e famoso filo- 
sofo Adam Smith ya a bin na e mesun 
pensamento aki na 1776. 

A pesar di ta mas productivo awen- 
dia, toch nos no ta trahando menos 
pa asina tin mas tempo pa dedica na 
nos yiunan, nos grandinan, nos famia, 
amigonan, pa practica un deporte, 
hobby of simplemente descansa. 
Consecuentemente, den nos tempo 
liber nos ta prefera di kita tareanan 
personal for di man. Esey a crea un 


demanda na varios tipo di trabou cu 
antes nos mes tabata haci manera: 
cushina, laba auto, strica y laba paña. 
Esey por splica e tantisimo take aways, 
snack truck, laundry y tent di car 
wash. Basicamente nos ta outsource 
nos tareanan personal contra pago. 

Outsourcing personal no ta un con- 
cepto nobo, pero ta algo cu ta bay 
hopi bek den tempo. Outsourcing 
den literatura clasico ta referi na un 
shift di trabounan di paisnan desa- 
roya manera Merca pa paisnan den 
desaroyo manera Mexico, India, 
China, Myanmar y Bangladesh, ca- 
minda e costo di produccion ta mas 
abou. Outsourcing personal, segun 
e sociologo Arlie Hochschild den 
su buki titula: The Outsourced Self, 
ta tur tareanan personal y intimo cu 
antes tabata wordo haci door di nos 
mes, awendia ta wordo comercialisa. 
Ehempelnan di outsourcing personal 
ta limpia cas, plania casamento (wed- 
dingplanner), organisa fiesta (party- 
organizer), educacion di yiu y cuido 
di nos grandinan. 

Outsourcing personal tawata antes 
algo reserva pa solamente e clase mas 
elite cu por a permiti esaki. Awendia 
nos sociedad moderno ta ofrece mas 
posibilidad, caminda mas servicionan 
specialisa ta disponibel y mas pagabel. 
No kiermen cu tur hende por paga pa 
delaster un servicio, e upper y middle 
class semper bay tin acceso na un scala 
di servicio paga, caminda esunnan cu 
menos recurso tin dificultad pa per- 
miti esaki. Un bentaha di outsourcing 
personal ta e creacion di trabounan na 
tur nivel, di un personal coach den 


gym pa un trainer pa bo cacho stima, 
pero kico a contribui na e shift aki? 
Ta unicamente prosperidad? Of ta 
participacion di nos hende muhenan 
den forsa laboral? Emancipacion di 
hende muhe sigur a hunga un rol im- 
portante den desaroyo aki. Segun data 
di CBS di 2010, 59.3% di hendenan 
muhe den “working age” a forma par- 
ti di nos forsa laboral siendo na 1960 
esaki tabata 25.7%. Por conclui cu an- 
tes e hende muhe por a dedica mas 
tempo na tareanan den e hogar, mien- 
tras awendia cu tin mas hende muhe 
participando na e forsa laboral ya no 
tin mesun tanto tempo disponibel pa 
haci e tareanan personal. 

Un cos ta sigur, desde 1930 te cu awo 
nos no a logra converti prosperidad y 
aumento di productividad den me- 
nos ora di trabou manera Keynes a 
pronostica. Costo di bida na Aruba 
ta halto, esey ta haci cu pa gran parti 
di nos ciudadanonan no tin esco- 
gencia pa traha menos, ni menciona 
e “bestaansminimum” cu no ta den 
ekilibrio cu sueldo minimo. Un otro 
motibo ta cu nos hendenan ta hopi 
orguyoso, materialista y hopi biaha ta 
hiba un standard di bida mas halto di 
locual cu por permiti. Semper bay nos 
kier luci, nos kier e ultimo “gadget” 
y hopi biaha nos no ta satisfecho cu 
locual nos tin. Basicamente nos a bira 
victima di consumismo. Por conclui 
cu nos no a logra traha menos, pero 
si a logra di outsource varios tarean- 
an personal pa asina crea mas tempo 
liber. Por menciona haci uzo di ser- 
vicionan di laundry, cumpra cum- 
inda afo y laga otro hende laba nos 
auto pa nos. Tambe nos ta laga otro 
hende cuida di nos mayornan ora nan 
bira grandi di edad y nos ta laga otro 
hende wak pa nos yiunan. A pesar cu 
servicionan a bira mas pagabel toch 
esunnan cu por disfruta di mas tempo 
pa nan mes, ta esunnan cu por per- 
miti outsource mas cos. Tanten ser- 
vicionan ta keda pagabel, outsourc- 
ing personal ta funciona, pero si wak 
desaroyonan manera na Hulanda por 
ehempel luganan pa cuido di hende 
grandi no ta sostenibel mas, cual ta 
bayendo a costo di nivel di cuido di e 
ancianonan cual no ta aceptabel. Ki- 
sas mester bin un debate riba un otro 
alternativa pa crea mas tempo pa por 
dedica na nos mes, esta e posibilidad 
di traha 6 ora pa dia sin entrega salario 
manera ta e caso na Suecia. Claro no 
por compara paisnan Escandinavia cu 
Aruba pero tin varios indicacion cu 
traha menos ora pa dia ta conduci na 
mas productividad. Contrario di out- 
sourcing personal, traha menos ora 
pa dia lo beneficia tur hende den co- 
munidad, di esunnan cu entrada mas 
halto pa esunnan cu sueldo minimo. 
Di e manera aki mayoria di nos por 
yega na un balansa mas ideal entre un 
banda e afan pa mas y mas abundancia 
y di otro banda mas tempo valioso pa 
nos mes. Basicamente, traha pa biba 
en bes di biba pa traha. 

Auto a dal homber crusando caminda 


ORANEJSTAD - Diamars durante oranan di anochi 
riba Prof Lorentsztraat na e crusada cu Emmastraat un 
chauffeur di un Hyundai Accent bayendo abou, a dal 
un homber cu tabata riba caminda caba crusando. 

E peaton a crusa di zuid pa bay nort y segun e chauffeur e no 
a wak e. Un otro automobilista cu a mira e situacion a baha y 
dal e automobilista y mas hende a cuminsa reclama cu dicon e 
no a wak e peaton y para pe. Ambulance a presenta na e sitio y 
paramediconan a atende cu e homber cu no tabata por a cana 
mucho bon debi na e golpi. E auto su windshield tambe a 
keda destrui. Polisnan tabata presente hunto cu departamento 
di trafico. 




Homber haya benta abou banda di caminda 


POS CHIQUITO - Un ciudadano pasando riba ca- 
minda di Pos Chiquito panort di Serlimar, a topa cu un 
homber benta abou banda di caminda y a raporta esaki 
na autoridad. 

A solicita pa tanto ambulance como polis presenta. E homber 
no tabata corda kico a pas’e y no tabata sinti su curpa bon. 
Paramedico a atende cu ne y a transporta e persona pa hospital. 



Peticion pa aprobacion di un plan di 
parcelacton na Saliña conforme art. S3 di e 
Ordenanza di desaroyo teritorial [LROf E 
concepto di e plan di parcelacion ta poni pa 
inspeccion pubfico na DIP, Sabana Blanco 
6B, durante un luna desde dia 31 mei 2019 
durante oranan di trabao. Tambe e plan por wordo mira riba 
www.dip.aw , Interesadonan por entrega te tu un luna 
despues di e termino akl nan punto di bista por escrito 
tocante e concepto dl e plan di parcelacion serca MinKstro di 
Desarovo Teritorial, Infrastructura v Medio Am'biente pa 
medio di e director di DIP. 




Homber a dal 
Chines paso 
e no 

kier a paga 
pa sigaria 


ANTIQUESHOPS 
ROCOCO PLAZA 
ONLY: 1 MAY 30-50% 
ON Furniture 9am-1 
ROCOCO PLAZA 
FLEAMARKÉT #ONE 
Diadomingo 5 Mei 9-1 
TUR DIASABRA = 
YARDSALE 9-1 
Info whatsap 741-5640 



CURA CABAY - Diamars atardi un homber a presenta na 
Mui Mui Foodmart situa na Cura Cabay pidi pa sigaria y ora 
e Chines a bay cobr’e el a bira agresivo, y a dal e Chines cu un 
obheto. E homber a core bandona e sitio lagando su Toyota 
Yaris atras djis pa no paga dos sigaria. 

Accidente cu persona levemente herida dilanti Warda di Polis Macuarima 


ORANJESTAD - Dilanti Centro di Husticia na Macu- 
arima a sosode un accidente entre dos auto, cu a laga 
un persona levemente herida. 


Ta trata di un Honda y un Toyota Prado, cu lo a impacta basta 
duro contra di otro. Polis di trafico a presenta pa tuma dato y 
ambulance tabata na e sitio pa atende cu e victima. 




Prome Minister Evelyn Wever-Croes: 

Desaroyo nobo na Venezuela 



ORANJESTAD - Dia a 
habri cu informacion di 
un golpe di estado. Presi- 
dente interino Juan Guai- 
do, y lider di oposicion 
Leopoldo Lopez, kende 
tabata den huisarrest, ta- 
bata mainta trempan hun- 
to cu un grupo di militar 


na e base militar na La 
Carlota, Caracas. Nan ta 
haci un yamada pa pueblo 
y militarnan pa subi caya y 
a indica cu e ultimo fase di 
e regimen Maduro a cum- 
insa y cu nan tin e militar- 
nan na nan banda. 


Di otro banda, Minister Jorge 
Rodriguez, lider di partido 
Cabello y lider militar Padri- 
no Lopez, a indica cu tabata 
tin un intento di golpe di es- 
tado cu no lo a haya hopi sos- 
ten, y nan a haci un yamado 
na comunidad pa subi caya y 
manifesta contra e golpe di 
estado. 

Den e enfrentamentonan 
aki a haci uzo di gasnan lag- 


rimogeno, y poco poco cay- 
anan ta yenando cu hende. 
Regimen Maduro a purba 
baha tur medionan social y 
ta dificil pa sigui exactamente 
kico ta sucediendo na Ven- 
ezuela. 

“Gobierno di Aruba ta 
siguiendo e desaroyonan y 
na e momentonan aki no tin 
motibo pa panico na Aruba. 
Nos lo sigui suministra in- 


formacion na comunidad. 
Mientras tanto, ban tene e 
pueblo di Venezuela den ora- 
cion y pensamento”, Prome 
Minister Evelyn Wever- 
Croes a expresa. 

Mientras tanto tambe, e con- 
seho di biahe di Reino pa 
Venezuela ta keda pa no biaha 
pa Venezuela si no tin nece- 
sidad. 

Assange ta ricibi castigo di 50 siman den prizon 


LONDON (AP) - Ayera, hues 
Britanico a sentencia e fundado 
di WikiLeaks, Julian Assange, pa 
50 siman den prizon pasobra el a 
skip cargo 7 aña pasa y a perman- 
ece keda den embahada di Lon- 
dres na Ecuador. 

Deborah Taylor, e hues, no a mustra 
impresiona pa e disculpa di Assange. 
E argumento di su abogado, cu el a 
busca refugio na embahada pa motibo 
di temor cu na Suecia, e lo a enfrenta 
acusacion di conducta sexual inapro- 
pia, y na Merca pa cargo relaciona cu 
actividad di WikiLeaks. 

“Ta esencial pa imperio di e ley cu 
ningun hende ta riba of afo di alcance 
di ley. Mester obedece e orden di cor- 
te”, Taylor a bisa. Assange tabata biba 
den e embahada di e pais sur Ameri- 



cano na Londres for di 2012. E1 a wordo aresta riba dia 11 di april, 

despues cu Ecuador a kita su asilo po- 


litico, pa acusacion di tur cos. Assange 
ta enfrenta un audiencia hudicial na 
Merca. Taylor a bisa cu 7 aña di As- 
sange na embahada a costa pueblo 
Britanico 21 miyon dollar pa retrasa 
husticia. 

“Mi a haya mi mes ta lucha conta cir- 
cunstancia terorifico cu ni ami, ni nan 
kende a pidi conseho, por a haya un 
remedi. 

Mi a haci locual mi a haya tabata lo 
miho, y kisas lo unico cu mi por a 
haci”, segun e frase di Assange cu a 
wordo lesa na corte. 

Editor di WikiLeaks, Kristinn Hraf- 
nsson, a bisa despues di sentencia cu 
awo e bataya di extradicion cu Merca 
ta e c gran pelea’ cu Assange ta enfren- 
ta, y c ta un cuestion di bida of morto 
pa sr. Assange’. 


Comando Sur prepara pa actua riba decision di presidente Trump 


WASHINGTON (LaPa- 
tilla/AFP) - Comando Sur 
di Estadonan Uni, a traves 
di un comunicado riba 
nan cuenta di Twitter, a 
enfatisa cu nan ta prepara 
pa respalda decisionnan di 
presidente Donald Trump 
respecto e crisis na Ven- 
ezuela. 

“Comando Sur ta monito- 
reando situacion na Venezu- 
ela y ta permanece prepara pa 
respalda tur opcion, ora lider- 
azgo principal solicita esey,” e 
tweet di Southcom ta bisa. 
“Nos ta trahando cu nos so- 
cionan den region y ta apoya 
plenamente e esfuerso diplo- 
matico pa logra un transicion 
di poder pacifico y demo- 
cratico na Venezuela,” e insti- 
tucion encabesa pa almirante 



r \ 




Craig Faller, ta bisa. 

Despues di inicio di e opera- 
cion Libertad di Juan Guaido 
y e liberacion di Leopoldo 
Lopez, Merca ta mantene un 
postura cada biaha mas com- 
prometi cu termina e usur- 


pacion di Palacio Miraflores 
di banda di Nicolas Maduro 
desde 10 di januari pasa. 
Trump a urgi e militarnan 
Cubano pa nan sali di Vene- 
zuela lo antes posible pa evita 
sancion economico mas duro 


ainda. 

OEA ta reuni riba situacion 
Venezuela 

Presidente di conseho perma- 
nente di Organisacion di Es- 
tadonan Americano (OEA), 


Carlos Trujillo, a resalta ayera 
cu awe lo tin un sesion ex- 
traordinario di e organismo, 
na su sede na Washington, pa 
trata e tema di e ocupacion 
militar na Venezuela. 

“Mañan nos tin un sesion 
extraordinario riba e tema di 
ocupacion militar na Venezu- 
ela, nos sa cu e Ruso y Cu- 
banonan ta na Venezuela; no 
ta Estadonan Uni, Colombia 
ni Brasil cu ta interviniendo 
na Venezuela, ta e Cubano y 
Rusonan,” el a splica. 

“Tin miles di funcionario 
Cubano na Venezuela y fun- 
cionario Ruso. Presidente 
Maduro tabata dispuesto di 
bay Habana y e Rusonan a 
exigi cu e ta keda Venezuela,” 
Trujillo a bisa. 


Museo Mericano ta condena uzo di nan arte 


BERLIN (AP) - Un museo di arte 
Mericano ta exigiendo un par- 
tido ultraderechista Aleman stop 
di uza un di nan pintura, cual ta 
mustra un subasta di esclavo di si- 
glo 19, riba un poster pa un cam- 
paña anti- moslim. E caso ta ha- 
lando atencion pa e manera con 
partidonan populista ta hunga cu 
miedo di stranheronan pa gana 
voto den eleccion Europeo prox- 
imo. 

E disputa tocante e pintura, cu ta 
mustra un comerciante di esclavo 
di Medio Este, mustrando un muhe 
hoben sunu cu cuero hopi mas cla na 
hombernan pa examinacion, ta resalta 
e presentacion agresivo di migrant- 
enan moslim di banda di AfD (Alter- 
nativa pa Alemania) mientras ta purba 
di capitalisa riba preocupacion tocante 
e cantidad enorme di fluho di bus- 



cadonan di asilo den añanan recien. 
Director di instituto di arte Clark na 
Williamstown, Massachussets, a con- 
dena e uzo di Pintura 'Mercado di Es- 
clavo’ di Jeon- Leon Gerome na aña 
1866. “Nos opone firmemente na e 
uzo di e trabou aki pa promove cual- 
kier agenda politico.”, Olivier Meslay 
a bisa. 

Riba e descripcion di e obra en cues- 
tion, e museo ta skirbi cu e ta uno 
perturbante. “E ubicacion distante ta 
permiti e spectador Frances di siglo 
19 censura e practica di sclavitud, cu 
tabata prohibi na Europa, mientras 
nan ta disfruta di e curpa femenino.” 

E rama di Berlin di AfD a bisa cu a 
pone 30 pintura na e capital di Alema- 
nia cu mensahe c nos no kier Europa 
bira Eurabia’. Tambe agrega cu nan 
no lo kita ningun poster cu e pintura. 

Rotaract Club of Aruba a celebra e di 12 edicion di “Un P’ami un P’e” 



ORANJESTAD- Recientemente Rotaract Club of Aru- 
ba a celebra su di 12 edicion di “Un P’ami un P’e” di ex- 
istencia hunto cu e muchanan di Stichting Imeldahof. 


Un P’ami Un P’e, manera e nomber di e proyecto ta indica, 
ta unda cu Rotaract Club of Aruba ta trece conscientisacion 
den nos comunidad pa yuda un otro. Rotaract ta pidi e co- 
munidad di Aruba cu ora nan ta cumprando algo pa nan mes 
“un p’ami”, pa nan pensa riba un otro persona den necesidad 
y asina den e caso aki cumpra algo pa e muchanan di Imelda- 
hof, “un p’e. E aña aki Un P’ami Un P’e a colabora cu cinco 
studiante di Universidad di Aruba sector turismo pa nan cur- 
so “MICE” na scol. 

Durante dos luna e miembro nan di Rotaract Club of Aruba 
hunto cu cinco studiante di Universidad di Aruba tabata uni 
dilanti Dyon Center riba diasabra. Durante e mainta nan aki 
e miembronan tabata tin un lista di materialnan di obranan di 
man pa por colecta cu e yudansa di comunidad pa despues por 
haci donacion pe muchanan di Imeldahof. 

Rotaract Club of Aruba y Universidad di Aruba a logra col- 
ecta hopi articulonan pa haci obra di man na e balor di cuater 
mil florin cu e yudansa di Aruba su comunidad. 

Ademas di e donacion Rotaract a hiba e muchanan di Imelda- 
hof na De Palm Island. E muchanan a gosa hopi pero tambe 
e leidsters di Imeldahof a disfruta di un dushi dia hungando 
den awa, Banana boat rides, Snorkeling, Zipline, Air Jumpers 
y e slipnan cu e muchanan. 

Rotaract Club of Aruba y Universidad di Aruba kier a gradici 
tur esunnan cu a duna un man na e bunita proyecto aki, pero 
tambe esunnan cu a contribui den un otro parti tambe . Al- 
abes un danki special ta bay na e miembronan di Rotaract y 
studiante nan di Universidad cu a para tur e 4 tarabaranan pa 
colecta e productonan y tambe pa bin pasa un dia yena cu dib- 
erticion cu tur e muchanan di Imeldahof na De Palm Island. 

Por ultimo Rotaract Club of Aruba y e studiante nan di Uni- 
versidad kier a gradici e comunidad di Aruba pa nan gran 
aporte na e proyecto aki. Sin e sosten di nos comunidad nos 
no lo por a logra e bunita proyecto aki. 

ELMAR 


Den C3S0 dl emerçcnciá. por pn» nos 
Departamejito di Stoñig na 523-714? 


PERO E TIN SU PEUGERNAN 


1 No hisa flie cerca di 
wayanan di coriente. 

2 No uza ningun sorto di material, manera 
waya etc. pa traha e flie of su rabo. 

3 Si acaso bo flie a pega den wayanan di 
coriente, yama ELMAR mesora y nos lo 
kita esaki for di e wayanan di coriente. 


TEMPORADA 


01 


HISA 


FLIE 


YEGA 


A 

Kiwanis Circle K of Colegio EPI a instala directiva 


ORANJESTAD - Durante 
un ceremonia special, Ki- 
wanis Circkle K of EPI a 
instala su hunta directiva 
pa e aña Kiwanistico 2019- 
2020. 

E presidente, cu a wordo in- 
stala pa su di dos termino, 
Ronan van Putten, a habri ofi- 
cialmente e anochi. Despues 
a sigui cu e parti protocolario 
cu e himno di Aruba, invoca- 
cion y e obhetivonan di Cir- 
cle K International. Ronan 
van Putten a inicia e anochi 
gradiciendo cada miembro 
di e hunta directiva saliente 
cu tabata; Ragnield Penja, 
Kimberly Geerman, Brittany 
Trinidad, Nathan Tromp, 
Shilline Johnson y Gershwin 
Chundro. Ronan a resalta e 
bon comunicacion y trabou 
den ekipo pa asina por a hiba 
e club na e siguiente nivel. 
Nan ta mira atras un aña Ki- 
wanistico exitoso unda nan 
crece den membrecia y con- 
huntamente nan a realisa 22 
proyecto. 

Entre e proyectonan cu nan 
ta considera esnan di mas im- 
pacto tabata; ‘Sportdag met 
Sonrisa’, esaki tabata un dia 
hunto cu e muchanan y adul- 
tonan di Sonrisa. Riba e dia 
aki nan a haci diferente activi- 
dad y despues a parti cum- 
inda y resfresco. E oportuni- 
dad aki nan a haci uzo tambe 
pa combersa y conoce otro 
miho. E proyecto ‘Sportdag 
with K-Kids’ ta unda nan a in- 
vita e studiantenan di K-Kids 
of Prinses Amalia Basisschool 
pa cera conoci cu otro mihor, 
pasando pret hungando dife- 
rente wega cu e muchanan. 
E personal di EPI a ricibi un 
cariño chikito di parti CK 
EPI, cu e ‘cleaning parade’ pa 
di forma aki bisa nan Danki 
pa percura pa mantene e scol 
limpi diaramente. E proyecto 
“Christmas Lights’ ta unda 
nan como miembro di Circle 
K of Colegio EPI ta bay cu e 
muchanan di Casa Cuna na 
e casnan di luz mas conoci. 
E proyecto aki ta tuma luga 
tur december pa 3 aña caba 
y nan tin planea pa e aña aki 
haci e mas special ainda pa e 
muchanan. 

E instalacion di e hunta di- 
rectiva pa e aña Kiwanistico 
2019-2020 a ser efectua pa 
Sr. Robert Spellen, Gover- 
nor Elect, di District 26 Ki- 
wanis International. E direc- 
tiva nobo di Kiwanis Circle 
K of EPI ta consisti di e 
siguiente directornan; Alisha 
Farro, Celin Laban, Gersh- 
win Chundro, Alex Wever, 





<k 


secretaria: Reneá Lindo, tes- 
orero: Elizabeth Alegre, vi- 
cepresidente: Nigel Figaroa, 
presidente saliente: Brittany 
Trinidad y presidente Ronan 
van Putten. 

Den su discurso Sr. Spellen a 
splica e hunta directiva nobo 
tocante e responsabilidad 
cu cada posicion ta rekeri. 
Ronan van Putten di su parti 
a gradici tur e miembronan 
cu a dun’e sosten for di mo- 
mento el a keda eligi como 
presidente y awor pa di dos 
termino ta hopi entusiasma 
pa e aña nobo. E1 a gradici 
tur e miembronan y a felicita 
tambe e cuater miembronan 
cu a ser instala e anochi aki. 
E presidente a pidi un fuerte 
aplauso pa e hunta directiva 
nobo y el a bisa cu nan f ey 
pa trece ideanan nobo y cu 
Kiwanis Circle KofEPI sigui 
cu nan pasion y mision pa 
sirbi e comunidad di Aruba. 

Kiwanis Circle K of EPI ta 
un ‘sponsor leadership pro- 
gram’ cu ta ser patrocina y 
ta bou guia di Kiwanis Club 
of Aruba. E meta di e club ta 
promove, siña y stimula ho- 
bennan di un edad hoben e 
importancia di duna bek na 
nos comunidad y esunnan 
den mas necesidad. Aparte di 
e trabou como boluntario, 

Kiwanis Club of Aruba tin 
riba e programa tambe; semi- 
nario- y tayernan pa asina 
ekipa e miembronan bira 
lidernan den nos comunidad 
ya caba desde un edad hoben. 

Aumento di salario minimo y limite di salario 


ORANJESTAD - Minis- 
terio di Asuntonan Social 
y Labor, Departamento 
di Labor y Investigacion 
(DAO) ta infoma tocante 
aumento di salario mini- 
mo y limite di salario pa 
aplicacion di Ordenansa 
Laboral 2013, cu a drenta 
den efecto ayera, dia 1 di 
mei. 

E suma di salario minimo pa 
un empleado cu tin 18 aña 
di edad of mas a conoce un 
ahuste dia 1 di mei ultimo, 
na Afl. 1.762,48,- pa luna y 
Awg.411,07 pa siman. 

Pa un empleado di 18 aña 
of mas cu ta haci trabou do- 
mestico den un residencia 
priva, e salario minimo ta bira 
Afl.822,25 pa luna. Pa e em- 
pleado domestico cu ta traha 
22 ora of menos pa siman, e 
suma di salario minimo lo 
bira Afl.9,17 pa ora. 

Como consecuencia di e 
ahustacion di e salario mini- 
mo, e limite di salario pa apli- 
cacion di e Ordenansa Lab- 
oral 2013 (Arbeidsverorden- 
ing 2013) tambe a subi dia 1 
di mei ultimo. E Ordenansa 
Laboral 2013 ta e ley cu ta 
regla condicionnan di trabou, 
manera entre otro e oranan 



maximo cu por traha pa dia of 
pa siman, dianan di sosiego, 
pago di overtime y pago riba 
dianan di fiesta. 

E Ordenansa Laboral no ta 
aplicabel pa tur trahado, pero 
ta conta solamente pa tra- 


hadonan cu ta cay bou di e 
limite di salario. 

E limite di salario nobo a bira 
dia 1 di mei ultimo, e salario 
minimo 

(Afl. 1.762,48) x factor 2.5 = 


Afl. 4.406,20. Esaki ta encera 
cu trahadonan cu ta gana un 
salario di Afl. 4.406,20 pa 
luna of Afl. 52.874,40 pa aña 
of menos, ta cay bou di pro- 
teccion di e Ordenansa Lab- 
oral 2013, y tin derecho riba 


tur e condicionnan di trabou 
stipula den e ley aki. 

DAO ta pidi tur trahado y 
principalmente dunadonan 
di trabou pa tene bon cuenta 
cu e cambionan aki. 


ORANJESTAD - Mescos 
cu e añanan anterior, riba 
dia 4 di mei Reino Hulan- 
des ta conmemora esun- 
nan cu a fayece durante 
Segunda Guera Mundial. 

Awendia, riba 4 di mei tambe 
ta conmemora miembro- 
nan di Reino Hulandes cu a 
fayece durante conflictonan 
militar (Indonesia), y tambe 
durante operacionnan di pas 
(Libanon, Bosnia y Afghani- 
stan). 

E conmemoracionnan ta 
consisti di un ceremonia cu 
ta ponemento di krans door 
di nos Rey, familiares, rep- 
resentantenan di gobierno, 
militarnan, organisacionnan 
di resistencia y diferente or- 
ganisacion y grupo den e co- 
munidad. 

Na Hulanda, desde 6or di at- 
ardi te bahada di solo bander- 
anan ta wordo hisa halfstok. 
Tambe kloknan di misa ta 
bati desde cuarto pa 8 te 8or y 
sigui pa 2 minuut di silencio 
cu un y tur ta respeta. Esey 
kier men cu mas tanto posi- 
bel actividadnan ta ser para, 
manera transmision di radio 


Conmemoracion di fayecidonan 4 di mei 2019 


y television, transporte publi- 
co y otro cosnan. Tur luznan 
publico ta ser cendi, pa asina 
un y tur sa ki ora e dos min- 
uutnan ta cuminsa y termina. 
Na Aruba, e conmemoracion 
ta consisti di un oracion di e 
religioso militar, ponemento 
di krans door di Goberna- 
dor, un discurso di Ministro 
Presidente, ponemento di 
krans na nomber di famili- 
ares di e fayecidonan y ex- 
combatantenan, na nomber 
di Parlamento, na nomber 
di Gobierno, na nomber di 
Representacion di Hulanda 
na Aruba, na nomber di per- 
sonal y militarnan di mari- 
nierskazerne Savaneta y na 
nomber di e hubentud di 
Aruba. 

E programa ta tuma luga na 
e monumento situa na Adri- 
aan Lacle Boulevard, cu lo ta 
cera pa trafico y lo tuma luga 
di 5or y mei te 6or y mey di 
atardi. 

Prensa, familiares di civilnan 
y militarnan, excombatan- 
tenan, hubentud y publico en 
general ta ser invita pa pres- 
encia e conmemoracion im- 
portante aki. 

Ajax ta logra bentaha den Champions League cu victoria 1-0 



LONDON (dutchnews. 
nl) - Un gol di Donny van 
de Beek den prome mita a 
duna Ajax un victoria 1-0 
contra Tottenham Hot- 
spur na London diamars 
anochi, den e prome parti 
di nan semi final di Cham- 
pions League. 

E banda hoben di Ajax a 
domina e prome mita, hab- 


riendo espacio tur cerca di e 
pitch, y creando e miho opor- 
tunidadnan. Spurs a pusha 
bek den segundo mita, pero 
Ajax a wordo nenga un di dos 
gol unicamente ora e tiro di 
David Neres a sali bek for di 
e post. 

“Madrid, Turin, y awo Lon- 
don: e team hoben di Ajax a 
demostra mas leu di tur duda 
cu hasta e templonan di fut- 


bol mas intimidante di Euro- 
pa no ta spanta nan niun tiki”, 
reportero di UEFA, Derek 
Brookman, a bisa despues di 
e partido. 

E di dos parti di e semi fmal 
ta tuma luga na Amsterdam 
dia 8 di mey proximo, pero 
prome cu esey, Ajax lo en- 
frenta Willem II den e fmal di 
KNVB Cup, mientras nan ta 
purba di gana nan prome tro- 



feo desde 2014. Ajax a alcansa 
e semi fmal di Champions 
League pa prome biaha den 
22 aña ora di vence Juven- 
tus 1-2 den e segundo parti 
di nan empate den cuartos di 
final, despues di a saca Real 
Madrid den e ronda anterior. 
E 11 di apertura di Totten- 
ham a conta cu cuater ex- 
hungado di Ajax: Toby Al- 
derweireld (2008-13), Jan 
Vertonghen (2006-12), Da- 
vinson Sánchez (2016-17) y 
Christian Eriksen (2009-13), 
segun Uefa.com. Spurs ta- 
bata perde nan hungadonan 
mas fuerte di atake, esta Son 
Heung-min, kende tabata 
suspendi pa e wega, y Harry 


Kane, kende tin un herida di 
ligamento di su enkel. 
Manager Mauricio Pochet- 
tino a bisa cu Kane lo no 
ta fit pa e segundo parti na 
Amsterdam, pero Son lo 
ta elegibel pa hunga. De- 
fensa Jan Vertongen ta otro 
duda despues cu el a sali den 
prome mita pa un herida di 
cabes, cual el a sufri ora cu a 
dal den portero di Ajax, An- 
dre Onana, y compañero di 
ekipo Toby Alderweireld. 

Barcelona a hunga contra 
Liverpool na stadion Ber- 
nabeu den e prome parti di 
e otro semifinal, cu e segun- 
do parti proximo diamars. 


Casillas ta sufri atake cardiaco; Porto ta bisa e ta for di peliger 


PORTO, Portugal (AP) — Por- 
tero veterano, Iker Casillas, a sufri 
un atake di curason, pero ta fuera 
di peliger, Porto a bisa ayera. 

E club Portugues a bisa cu Casillas a 
sinti malo durante un sesion di prac- 
tica y ta permanece hospitalisa, pero ‘a 
resolve e condicion cardiaco’. E1 a bisa 
cu e Spaño di 37 aña di edad ta ‘bay- 
endo bon’ y ta den condicion stabiel. 
Casillas a post un potret di su mes 
riba Twitter for di su cama di hospital. 
“Tur cos bou control kinan”, el a bisa. 
“Un susto grandi, pero manteniendo 
fuerte. Danki na tur cu a manda men- 
sahe y duna sosten.” 



Porto a bisa cu e sesion di prac- 
tica den centro di training di e 
team a wordo interumpi pa asi- 


na dokter por atende Casillas. 
No a duna di conoce con largo e por- 
tero lo ta for di e wega. Porto ta tras di 
Benfica pa dos punto den e liga Por- 
tugues, cu dos wega faltando. 
Mensahenan di sosten a yega for di 
club y hungadonan rond mundo. 
“Real Madrid kier ofrece su sosten 
completo na nos capitan stima Iker 
Casillas”, e club Spaño a bisa den un 
declaracion. “Iker Casillas a mustra 
nos con pa sobrepasa e retonan di mas 
increibel a traves di su carera profe- 
sional, añadiendo significantemente 
na e exito di nos club. E1 a mustra nos 
cu rindi no tin luga den nos manera 
di biba, y a demostra un y otro bes 


cu permaneciendo fuerte durante e 
retonan di mas dificil ta e unico ca- 
minda pa exito. Real Madrid y henter 
madridismo kier mira nos capitan bek 
den bon salud mas lihe cu ta posibel, 
y ta manda p’e tur curashi di mundo.” 
Casillas a uni Porto na 2015, despues 
di 16 temporada cu Real Madrid, cual 
el a yuda gana 5 titulo di liga Spaño 
y tres trofeo di Champions League. 
Casillas tambe a yuda e team nacio- 
nal Spaño pa gana un Mundial y dos 
Campeonato Europeo. 

E contract di e portero cu Porto a 
wordo extendi recientemente te na 
fin di e temporada 2019-20, cu op- 
cion pa un extension mas di un aña. 


Ruiz Jr. ta reemplasa Miller como contrincante di Anthony Joshua 



NEW YORK (AP) — Andy 
Ruiz Jr. Lo purba di bira 
e prome campeon heavy- 
weight di Mexico, despues 
di reemplasa Jarrell Miller 
como e contrincante di e in- 
victo campeon di WBA, IBF 
y WBO, Anthony Joshua. 

Miller a retira for di e pelea dia 
1 di juni proximo na Madison 
Square Garden despues di vio- 
lacion di regla di doping. 

Ruiz Jr., di 29 aña di edad y basa 
na California, ta haya su di dos 
chens pa un titulo mundial, 


despues di a perde pa punto 
contra e campeon e tempo ey, 
Joseph Parker, na december 
2016. 

Esey ta su unico perdida den 
33 pelea profesional. Su ultimo 
pelea tabata 10 dia pasa, ora el a 
forsa pa stop den di cinco round 
contra Alexander Dimitrenko. 
Joshua tin un record 22-0 cu 
21 KO. E no a bringa desde cu 
a vence Alexander Povetkin na 
Wembley Stadium na septem- 
ber, y ta boxeando pa prome bi- 
aha na Merca. 

Sharapova ta retira di Roma pa problema persistente cu schouder 

ROMA (AP) — Tres- biaha campeon, Maria Sharapo- 
va, a retira for di e proximo Italian Open, mientras e ta 
continua recupera di un herida riba su schouder banda 
drechi. 

Organisadonan na Roma a anuncia ayera cu e spot di Sharapo- 
va den e draw pa e torneo dia 13 pa 19 di mei proximo lo 
wordo tuma pa Viktoria Kuzmova di Slovakia, rango #45. 

Sharapova, cinco- biaha campeon di Grand Slam, no a hunga 
desde cu a retira di un torneo na St. Petersburgo, Rusia, fm di 
januari, despues di a gana su partido di prome ronda. E1 a gana 
tres partido na Australian Open y tin rango #28. 

Sharapova a bisa na februari cu el a ricibi un ‘procedura chiki- 
to’ riba su schouder banda drechi, cu lo mester algun siman 
pa cura. E1 a añadi cu el a lucha desde mita di aña pasa cu dolor 
di schouder causa pa un tendon. 

Su ausencia na Roma ta pone duda riba Sharapova pa e French 
Open, cu ta cuminsa fin di luna. 

Sharapova a gana e Italian Open na 2011, 2012 y 2015. 



Coredo Olimpico ta perde caso contra reglanan di testosterona 



GENEVA (AP) — E corte di mas 
halto den deporte a dicidi ayera cu 
medayista di oro Olimpico, Cast- 
er Semenya, y otro coredonan fe- 
menino manera e cu nivelnan in- 
usualmente halto di testosterona, 
mester tuma medicina pa reduci 
nan nivelnan di e hormona mas- 
culino si nan kier competi den 
cierto evento - un decision clave 
cu ramificacionnan amplio pa 
otro muhenan den deporte. 

Den un decision 2-1, e Corte di Ar- 
bitrahe pa Deporte a sostene reglanan 
proponi pa e cuerpo gobernante di 
track, IAAF, bisando cu nan ta dis- 
criminatorio, pero cu ‘discriminacion 
asina ta necesario, rasonabel, y un 
medio proporcional’ pa ‘preserva e 
integridad di atletismo femenino’. 
IAAF a argumenta cu nivelnan halto 
natural di testosterona den atletanan 
manera Semenya cu caracteristican- 
an ‘intersex’ cu no ta conforma na 
defmicionnan standard di masculino 
of femenino ta duna nan un bentaha 
competitivo inhusto, y a decreta un 
nivel maximo pa hende muhe. 

E decision di e corte por habri ca- 
minda pa reglanan similar den otro 
deportenan femenino unda tamaño, 
velocidad y poder por haci un dife- 
rencia, manera pesas, boxeo, landa- 
mento, rugby, field hockey y soccer. 
Semenya - un Sur Africano di 28 
aña di edad, kende su velocidad su- 
per halto y curpa musculoso a hiba na 
preguntanan tocante su logronan - a 
declara cu e no lo rindi. 

Semenya — a 28-year-old South Af- 
rican whose sculpted biceps and su- 
per-fast, blow-away-the-competition 
times have led others to question her 
accomplishments — declared she 
will not be deterred. 

E dos- biaha campeon Olimpico den 
800m lo mester baha su nivelnan di 
testosterona mediante metodonan 
manera pildo anticonceptivo of droga 


pa cancer di prostaat si e kier defende 
su titulo mundial september proximo 
na Doha, Qatar. Semenya ta spera di 
core 800m diabierna na un meet di 
track na Doha, den locual lo bira e ul- 
timo evento di clase mundial prome 
cu aplica e reglanan nobo. 
Testosterona ta fortifica tono mus- 
cular y masa di weso. Pa es motibo, 
ta contra reglanan pa atletanan uza 
suplemento di testosterona. Algun 
muhe tin locual ta conoci como hy- 
perandrogenismo, pues nan tin nivel- 
nan natural di e hormona cu ta inusu- 
almente halto. 

E reglanan di IAAF ta rekeri muhenan 
reduci nan nivel bou di 5 nanomole 
pa liter di sanger. Segun IAAF, mayo- 
ria di muhe, incluyendo atleta elite, 
tin nivel di testosterona natural den 
nan curpa di 0.12 pa 1.79 nanomole 
pa liter, mientras homber tin nivel 
cu por ta decenas of hasta centenares 
di bes mas halto - tipicamente 7.7 pa 
29.4. 

E nivel di Semenya ta considera in- 
formacion medico priva, y no a ser 
revela. 

IAAF a drenta e caso bisando cu core- 


donan femenino cu un nivel halto di 
testosterona tin un bentaha inhusto 
den eventonan entre 400m te un 
miya. Sinembargo, e corte a sugeri cu 
IAAF aplica e reglanan unicamente 
te 800m, pasobra evidencia no ta cla 
cu muhenan cu hyperandrogenismo 


tin un bentaha mas for di l,500m bay 
ariba. Bou di e regla, atleta femenino 
kende nan perfil medico a mus- 
tra nivel halto di testosterona lo ser 
someti na test di sanger pa prueba cu 
nan a cumpli. Ainda ta posibel pa ape- 
la na e Corte Supremo na Suisa, pero 
huesnan raramente ta cambia decisi- 
onnan di e corte mundial di deporte. 
Droganan pa blokia hormona por 
haci mas halto e riesgo di coagulo di 
sanger, weso delga, fractura, y prob- 
lema di curason. 

Semenya a wordo reconoci legal- 
mente ora di nace como femenino, 
pero su velocidad y curpa muscular 
a conduci na duda tocante integridad 
di su logronan di track a traves di su 
carera. Como adolescente na 2009, 
el a gana su prome titulo mundial na 
Berlin. Algun ora despues di e carera, 
IAAF a pidi e pa somete na un test di 
verificacion di genero. 

“Mi ta kere cu nan mester tin even- 
tonan separa pa nan y pa nos”, Na- 
taliia Fupu di Ukrania a bisa despues 
di core contra Semenya. “Bo por mira 
cu ta facil pa nan.” 

Annelaine Jacobs lo atende Campeonato Mundial di Dam 2019 




'lt 1 


pP w 


ORANJESTAD - MFF An- 
nelaine Jacobs lo repre- 
senta continente AMER- 
ICA den e Campeonato 
Mundial di Dam 2019 na 
Yakutsk, Rusia. 

Despues cu aña pasa An- 
nelaine Jacobs a termina na 
un di dos luga den e campe- 
onato Panamericano di Dam, 
e atleta Arubano a gana e 
derecho di representa Aruba 
y America na Rusia den e 
World Championship 2019 
door di clasifica pa dicho 
evento. 

Mester bisa cu pa prome 
biaha den historia cu conti- 
nente America ta manda un 


representante. Na 2008, An- 
nelaine a gana e prome Youth 
Panamerican y aki e la haya e 
titulo Master of Federation 
Female(MFF). Remarcabel 
ta cu e campeonato mundial 
aki ta hopi grandi mes, mi- 
rando e nombernan renom- 
bra cu lo participa. Aki An- 
nelaine lo mester enfrenta e 
Grand Masters den e wega di 
dam, e mayoria campeonnan 
y ex campeonnan di mundo. 
Esaki ta segun e fuente 297 
Sports. 

Na banda di Dam, Annelaine 
tin un titulo tambe den Ahe- 
drez esta Women Candidate 
Master(WCM). 


Trevor Faro y Emmanuel Carreño scogi pa seleccion 

regional di Jonger Oranje 


ORANJESTAD - Recientemente e fut- 
bolistanan Trevor Faro y Emmanuel Carre- 
ño di Estrella a ser scogi pa siguiente buelta 
den e seleccion regional di Jonger Oranje. 

Despues cu e try-out a fmalisa ayera diaranson 
na Pijnacker, Hulanda e dos hungadonan di Es- 
trella esta Trevor Faro y Emmanuel Carreño a 
wordo scogi door di e scoutnan pa continua den 
e siguiente ronda pa loke ta e seleccion regional 
Jonger Oranje, tur dos den e categoria U-17. 

Ambos hungado lo mester bolbe Hulanda den 
luna di Juni pa asina cumpli cu e siguiente fase 
di e try-out. Aki ta caminda cu e oportunidad pa 
keda firma por existi. Esaki ta segun e fuente 297 
Sports. 

Segun informacion obteni, cu tur e cinco hunga- 
donan lo sigui den e try-out e dianan nos dilanti 
mirando cu falta ainda dos dia di e evento den 
e Jonger Oranje Talentendag. Awe dia 2 di mei 
nos muchanan lo participa na Wormeveer, unda 
lo tin scouts di Manchester y London, Inglatera. 
Diabierna nan lo try-out na Den Bosch. 



Braynsly Dirksz a gana medaya di oro y plata na Carifta Games 2019 




ORANJESTAD - Hoben landado 
Braynsly Dirksz a regresa Aruba cu 
1 medaya di oro y 2 medaya di plata 
conkista den e Carifta Games 2019. 

Den e 200m pecho Braynsly ta logra me- 
daya di oro mientras den e 50m y lOOm e 
ta logra e medaya di Plata. Na aeropuerto 
famia, amigonan di landamento y cono- 
cirnan a bin encontra cu Braynsly y duna 
e merecido pabien. 

Sin duda e Carifta Swimming Champi- 
onship 2019 na Barbados a termina den 
gran forma pa Braynsly como tambe su 
compañeronan Gavin, Jaydon y Elisabeth. 
Esaka ta segun e fuente 297 Sports. 

Aruba sin duda tin futuro prominente na 
caminda den e deporte di landamento. 

FraccionPOR den parlamento: 

‘Reunion publico pa trata iniciativa di ley pa castigo minimo 

mester bin urgentemente’ 



ORANJESTAD - Miembronan di 
Fraccion di POR, Marisol Lopez- 
Tromp y Alan Howell a expresa 
nan repudio total pa cu e actonan 
baho y criminal cu a bolbe lanta 
cabes den e dianan aki pa loke ta 
abuso sexual di mucha y hoben- 
nan. 

Den e cuadro aki a recorda cu ya caba 
for di 21 di mei 2018 nan a entrega 
oficialmente un iniciativa di ley pa 
bin cu castigonan minimo pa deli- 
tonan relaciona cu abuso sexual y 
delitonan violento. E cambio di ley 
unda ta bin cu un castigo minimo 
ta bira un herment grandi pa evita e 
crimennan aki den nos comunidad. 
Delitonan grave manera ta atraconan 
arma, abuso sexual di mucha, abuso 
sexual di esunnan cu handicap, abuso 
sexual di hobennan y abuso sexual en 
general cu ta causa sentimentonan 
di preocupacion, miedo y inhusticia 
den comunidad. Si tin castigonan di 
prizon mas pisa, tanto ciudadanonan 
como bishitantenan di nos isla lo sinti 
nan mes mas sigur. 

Ya caba for di e momento ey a pidi 
presidente di parlamento pa e inicia- 
tiva wordo trata mas pronto cu ta po- 
sibel y varios reunion cu instancianan 
a tuma luga relaciona cu esaki y e ta 
canando su caminda pa wordo trata 
durante reunion publico den Parla- 
mento. Pero e gravedad di e situacion 
tin mester di mas urgencia y e re- 
union publico mester bin mas pronto 
cu ta posibel, parlamentarionan Lo- 
pez-Tromp y Howell ta expresa. 


Parlamentarionan di e fraccion blauw 
ta bisa cu pasonan urgente mester bin 
pa pone un stop na e actividadnan 
criminal aki mas pronto cu ta posibel 
y un di e formanan cu por logra esaki 
ta traves di kibra cu e sistema Hulan- 
des di impone castigo y introduci cas- 
tigonan minimo. Esaki ta un poder cu 
parlamento tin y cu sosten di mayoria 
por logra e cambio grandi aki unda 
esun cu ta gana ta nos comunidad. 

Cu castigo minimo parlamentarion- 
an di POR kiermen cu na momento 
cu un hues dicta sentencia e no tin e 
libertad pa duna un castigo cu lo por 
cuminsa for di 0 aña, e mester sigui e 
ley cu ta bisa por ehempel pa casonan 
di abuso sexual e cantidad di aña cu e 
criminal mester haya ta di por lo me- 
nos 7 aña bay ariba. 

“ Ya caba a reuni cu diferente instan- 


cia y lo mester reuni mas pronto po- 
sibel cu algun mas cu falta, pero echo 
ta cu si instancianan tan a fabor of en 
contra, e reunion publico mester bin. 
Nos mescos cu pueblo ta sinti e dolor 
di e delitonan aki y nos mester fiha e 
direccion cu pueblo kier nos bay. Den 
reunion publico ta dicidi e ora ken ta 
para banda di pueblo y ken no”. 

Cu e iniciativa di ley aki lo cual ta 
pone enfasis riba dje ta pa bin cu un 
castigo minimo pa e crimennan grave 
aki y asina ataca esakinan cu man 
duro. Di e forma aki ta mustra pueblo 
cu Fraccion di POR ta para banda di 
pueblo y ta pone cu huesnan no por 
duna un castigo menor na loke e ley 
ta stipula pa e crimennan cometi, 
specialmente teniendo na cuenta cu 
gran parti di nos comunidad, si no 
tur, ta considera e castigonan duna na 
e criminalnan cu comete e delitonan 


aki ta demasiado abou. 

Lopez-Tromp y Howell ta expresa cu 
door di introduci eventualmente cas- 
tigonan minimo lo kibra cu e siste- 
ma Hulandes y e huesnan lo mester 
cumpli cu e deseo di pueblo y lo con- 
duci na castigonan mas pisa pa esun- 
nan cu comete e delitonan grave aki. 
No por laga afo cu e cambio di ley 
aki pa bin cu castigo minimo no ta 
algo nobo y diferente pais na Eu- 
ropa por ehempel tin esakinan caba 
manera entre otro Belgica, Inglatera, 
Wales, Alemania, Austria, Suisa, Sue- 
cia, Norwegen, Dinamarca, Portugal, 
Spaña, Italia y Francia. 

Cu e cambio di ley aki, unda for di 
e prome biaha e criminal lo haya su 
mes confronta cu un castigo di pri- 
zon basta pisa, lo reduci consider- 
ablemente e criminalidad. Esaki no 
solamente debi na e miedo di bay 
cera, pero tambe door cu esunnan 
cu comete e delitonan toch, lo keda 
pa hopi mas tempo cera y leu for di 
sociedad, evitando asina cu nan bolbe 
comete esakinan. 

Finalisando Fraccion di POR a indi- 
ca cu minister di Husticia a expresa 
publicamente cu e ta sostene e inicia- 
tiva di ley di castigo minimo y esaki ta 
algo hopi importante ya cu e ta mus- 
tra cu e tambe ta wak e importancia di 
e topico aki. 

Foto: Momento cu miembronan di 
Fraccion di POR ta haci entrega di e 
iniciativa di ley na presidente di par- 
lamento dia 21 di mei 2018 


Parlamentario Robert Candelaria (AVP): 

‘Auto sin driver no por ta prioridad riba abuso sexual di menornan’ 


ORANJESTAD - Den e plan cu minister di 
husticia, Andin Bikker a presenta na parla- 
mento den e presupuesto, e ta pone atencion 
na cosnan cu awor no ta importante manera 
entre otro su plan di auto cu ta core su so, sin 
chauffeur y parlamentario pa fraccion di AVP, 
Robert Candelaria ta mustra cu esaki por ta 
algo great y sigur mester pensa riba e cosnan 
aki den futuro. 

Sinembargo, sr Candelaria ta mustra cu ora cu tin 
hopi topico urgente cu ta afectando comunidad, e 
asunto di auto sin driver por warda den su opinion. 
“Ehempelnan di casonan cu si mester di atencion 
urgente ta entre otro e topico di abuso sexual di 
menornan. 

Un otro ta cu nos no por mira mucho di e maneho 
di ‘ondermijnende criminalteit’ cu minister a papia 
di dje, cu ta inclui su maneho ta pa cu crimen or- 
ganisa y su maneho pa cu droga. 

E ta papia di dje si, pero kico concretamente e kier 
pa wordo haci of con por mira su maneho den 
practica ta keda onduidelijk? 

Tur biaha esaki ta pas den e manera di opera di e 
minister aki. 

Unda e prioridad di e minister ta? Con e ta diri- 
giendo su departamentonan? 



Si ta pone atencion na ‘zelfrijdende auto’s’ pero no 
ta cla kico su maneho ta, pa cu casonan pisa y sen- 
sitivo manera abuso sexual of maneho pa cu droga, 
ta algo cu ta preocupa nos hopi. 

Un KPA cu ultimamente ta wordo confronta cu 
casonan hopi pisa y sensitivo manera homicidio, 


casonan di abuso sexual etc. no ta haya e atencion 
necesario di minister pa wak unda y con e minister 
por duna un man of con e por duna instruccion pa 
atende e topiconan aki. 

Toch polis ta sigui haci su best pa traha mas miho 
posibel bou e circunstancia cu nan ta aden. No tin 
un edificio apropia pa warda di Playa. 

Toch polis ta sigui haci su trabou. E pregunta ta con 
largo esaki por sigui? Tur cos tin su limite. 

Mi ta bolbe haci un yamada na minister pa pur- 
ba caba cu e problemanan importante manera pa 
apunta hendenan riba funcionnan vital den su 
ministerio. 

Haci todo lo posibel pa ekipa e diensten cu material 
y personal pa tackle issues cu tur dia ta asota nos 
comunidad. 

Busca consehero pa duna bon conseho unda e 
minister mester pone atencion. Papia cu e diensten 
y scucha nan. 

Tin hopi problemanan cu ta preocupa e personal 
manera nan rechtspositie, nan seguro y premienan. 
Ta great cu minister tin un helicopter ta bula. Nos 
ta anhela pa e mesun energia cu el a hinca den e 
proyecto di helicopter pa awor, por wordo hinca 
tambe unda esaki realmente ta necesario,” parla- 
mentario Robert Candelaria a mustra. 

Booshi Wever(UPP): 

‘Abuso creciente ta crea impotencia cerca e pueblo pa falta 

di accionnan necesario’ 



ORANJESTAD - Den e ultimo 
tempo nos comunidad a wordo 
sacudi cu varios casonan di mal- 
trato den famia y/o relacion, unda 
te hasta cu morto, mescos tambe 
casonan di abuso di criatura. Re- 
cientemente un criatura di 2 aña 
a wordo abusa pa su propio welo. 

Como tata y welo, mi no por imagina 
mi mes kico por pasa den mente di un 
adulto pa por yega na mishi y te hasta 
tin un penetracion di un ser inocente 
asina. Nos pueblo ta expresa repudio 
y ta indigna, pero ta sinti impotencia 
pasobra mester constata cu realmente 
masha poco ta sosode pa evita mas 
abuso. Pregunta ta cuanto mas nos 
pueblo lo soporta falta di accion di 
parti di autoridadnan y cuminsa pen- 
sa na tuma ley den nan propio man? 

E preguntanan cu ta ser debati ampli- 
amente den nos sociedad ta si ta trata 
aki di un fenomeno di ultimo tempo 
of ta algo cu semper tabata tuma luga. 
Tambe ta surgi e pregunta si e casonan 
aki por ser preveni. Na prome luga 
mester tene cuenta cu abuso semper 
a tuma luga, pero awendia e victima 
tin menos miedo pa haci denuncia. 
Mas importante ainda ta e hecho cu 
casonan por wordo limita y te hasta 
preveni door di bin cu cambionan 
drastico den nos leynan (represion) y 
specialmente door di inverti den edu- 
cacion. A ser comproba cu educacion, 
banda di un trabou cu entrada fiho, ta 
e forma mas adecua pa preveni hopi 
problema social den un comunidad y 
di e forma ey limita e posibilidad di 
abuso. Mas educa bo pueblo ta, me- 


nos miedo e pueblo tin pa papia. 

Pero nos ta hincando suficiente placa 
den educacion? Ultimo cifranan real 
ta ilustra cu ta un mentira cu nos ta 
hincando 6% di nos GDP den e ense- 
ñansa. Esaki di baina ta yega na 3%. 
Tur gobierno ta bisa cu a of ta hinca 
6% di nos GDP y esaki no ta berdad! 
Esaki ta mustra cu lo ta cumpli cu e 
standardnan cu Nacionnan Uni y 
UNESCO ta conseha. 

Realidad ta cu ta hinca 20% di nos 
presupuesto den enseñansa, pero esey 
ta leu di ta e 6% di nos GDR Pues aki 
ta e prome paso cu mester ser tuma. 
Esta aumenta e inversion den ense- 
ñansa na loke Nacionnan Uni ta boga 
y na e normanan cu paisnan moderno 
y civilisa ta inverti, pues 6 pa 7% di bo 
GDP den enseñansa! 

E otro aspecto ta e asunto di repre- 
sion. Hopi ta esunnan cu ta boga pa 
introduci castigo minimo. Esaki lo ta 
un caminda largo, paso nos sistema 
no conoce castigo minimo. Mirando 
e caminda largo aki, ya cu nos ta parti 
di un reino y mester tene cuenta cu 
principionan di concordancia, UPP 
ta kere cu mester pone mas enfasis 
riba aumenta e castigonan. Ta p’esey 
mester busca alternativanan viabel y 
realisabel a corto plaso. UPP den su 
programa ta sugeri e siguiente posibel 
alternativanan: 

* Aumento drastico di e castigonan 
ora cu ta trata abuso di mucha; 
Pregunta ta si mas repression ta e so- 
lucion. Na Hulanda parce cu tin mas 
evidencia cu aumento di castigo lo 
por reduci e cantidad di crimennan 



cometi. Pues aki ta un caminda viabel 
y realisabel. 

* Kita e derecho di VI. di e abusa- 
do. Pues e abusado mester sinta full 
su castigo sin posibilidad pa bay cas 
despues di a sinta 2/3 parti di su cas- 
tigo. 

* Introduci cu e abusado mester 
keda bou tratamento pa resto di su 
bida(TBS).Pedofilia no ta curabel. 

* Mester pone na puntonan strate- 
gico, billboards cu potret y nomber 
completo di e abusadonan aki pa 
pueblo por sa ken nan ta. Y periodi- 
camente mester up-date e potret pa 
asina ey e por wordo reconoci a pesar 
cu su cara a cambia. 

* Obliga autoridadnan pa avisa e bario 
unda e criminal aki ta biba y cada bes 
cu e muda mester avisa e hendenan 
cu ta biba den vecindario. 

*Prohibi e persona cu a comete e acto 
pa di un forma of otro tin contacto cu 
mucha y hobennan sea na scolnan, 
den mundo deportivo of otro tipo di 
organisacion of trabounan. 

* Y si e mayornan no haci denuncia 
na principio y despues resulta cu ta- 
bata tin abuso, nan tambe ta ser per- 


sigui. 

* Kita e posibilidad di “verjaring” pa 
tipo di delitonan asina ey, tanto pa e 
abusado como esun cu ta sconde pe. 

* Un screening mas intenso riba per- 
sonanan cu ta bin establece su mes na 
Aruba, mirando e ultimo casonan. 

Nos ta consciente cu tin mas alterna- 
tivanan pero nos ta spera cu esakinan 
lo por yuda na preveni y alivia e dolor 
cu e actonan bochornoso aki ta causa 
na e criatura, su famia y tambe nos so- 
ciedad den su totalidad. 

Ta basta cu papiamento, dobla manga 
di camisa y bin cu proposicionnan 
viabel y realistico y mas ainda cu ta 
realisabel a corto plaso. A pesar cu 
parlamento a pone un suma cuan- 
tioso pa e Sociaal Plan, nos no mira 
mucho resultado ainda, pero nos ta 
spera pronto wak e frutonan. Nos no 
ta logra trece cambionan dor di sola- 
mente organisa actividad festivo den 
cierto barionan, sin dor di pone aten- 
cion na e puntonan aki riba cu nos a 
presenta. 

Ban caba cu e sentimento di impo- 
tencia cu ta biba bou di nos comuni- 
dad pa evita mas dolor. 

No tin tempo pa perde!! 

Dios ta mi wardado pues mi no tin falta di nada 
Cu enorme tristeza den nos curazon nos ta 
anuncia 

fayecimento cristian di nos tata, opa, suegro, 
ruman y omo stima. 



Candido Feliciano 

Cariñosamente yama ‘Candi’ 

*03-10-1942 - f29-04-2019 

Na nomber di su: 

Casa: Patricia Botero 

Yiunan: Indy Feliciano, Yuri Feliciano yiu di fVera 
Bislip, Ivan Feliciano 
Nietonan: Sebastian Feliciano 
Sawyer Feliciano 
Rumannan: fOlga y |Jan Vrolijk 
fFanfa y |Rita Feliciano 
Livia y Mai Maduro 
Dominchi y Mathilda Feliciano 
Baby y Frank Croes 
Ninita y Joy Henriquez 
Franky y Mirna Feliciano 
Ina y Johnny Hart 
Gichy y Sa Bislik 
Mirna y Ivan Jansen 
Robert y Lucia Feliciano 
Sobrinonan: 

Andy, flvan y Greggy, Jessica y Marlon, 

Angelique y Caroline, Giselle y Gilbert, Edward y 
Irving, Errol y Darin, Sjeidy y Cheryl, Nyree, Jacy y 
Howard, Gidrich, Sandrich y Muriélle, Michella, 
Serghio y Ivana, Lubert y Dwight, 

Suegra: Luz Elvia Barrantes 

Cuña y Swanan: 

fCarlos y Carmen Bislip y famia 

Rufina Bislip y famia 

Maria Bislip y famia 

fPedro y Lourdes Bislip y famia 

Mario y Filomena Bislip y famia 

fGerardo Bislip y famia 

Rubin y Emira Bislip y famia 

fRolando Bislip 

Adelita y Albert Tromp y famia 

Shompe Bislip y famia 

fSefeñno Bislip 

Carlos Botero y famia 

Wuilmar Botero y famia 

Andres Botero y famia 

Omar Botero y famia 

Primo y primanan, ihanan, bisiñanan, amigo y 
amiganan y demas famia Feliciano, Bislip, Botero, 
Vrolijk, Barrantes, Gomez, Tromp, Maduro, Croes, 
Henriquez, Hart, Bislik, Jansen, De Mey, Bednyuk, 
De Cuba, Kwidama, van der Linden, Irausquin. 

Ocasion pa condolencia: Royal Funeral Home, 
diabierna 3 di mei 2019 di 7:00 - 9:00 PM y 
diasabra 4 di mei 2019 di 2:00 pa 4:00 PM, sigui pa 
cremacion den seno di famia. 

Dispensa nos si den nos tristeza nos por a lubida 
un of otro persona. 


Rudy Richardson (MEP): 

‘San Nicolas mester vibra un biaha mas 
na un manera sostenibel, manteniendo 

nos tradicion y nos cultura’ 



ORANJESTAD - Siman pasa diahuebs riba 
25 april, 2019 na reapertura di Aruba Tourism 
Authority San Nicolas su Visitor Informa- 
tion Center mi no por tawata mas satisfecho 
cu nos minister di Turismo actual Danquil- 
laume Oduber. 

Kisas cierto hende lo bisa esaki ta un logro chikito, 
mirando cu e oficina tawata t’ey caba, pero pa esun- 
nan cu sa di mercadeo esaki ta un logro grandi riba 
su mes. San Nicolas como districto tin awo su pro- 
pio logo den e producto di Aruba. Prome e tawata 
djis un oficina sin compromiso real. E siguiente 
dia full e team di Aruba Tourism Authority (ATA) 
tawata eynan pa nan experencia first hand kico ta e 
vision nobo pa cu e producto. E diasabra pueblo en 
general a wordo invita un bes mas pa por participa 
den e Proyecto di Turismo pa tur hende por ta riba 
mesun linea. 





Draaiboek pa atrae turismo 

E siguiente lunanan lo wak un draaiboek completo 
pa atrae Turismo den e area. Su servicionan di res- 
taurantnan manera O’Neils Kitchen, Take-aways 
y e barnan cu tin den e area manera e conocido 
Charlie’s Bar. Tambe e murals y museonan. Tur 
esaki pa trece un pakete mas atractivo pa turismo 
combina cu e herencia cultural cu San Nicolas tin 
di ofrece. Ta invertiendo den Instituto Medico 
di San Nicolas mas di 60 miyon pa eleva cuido 
medico na Aruba.Tin hopi mas plannan pa wordo 
ehecuta manera un Cinema Theater cu lo ta ca- 
bando aki un par di luna, mas negoshinan lo esta- 
blece nan mes den e area di Promenade y tambe 
algun ideanan mas creativo pa trece mas Toot traf- 
fic” den e area. Tambe gobierno como trendsetter 
ta invertiendo mas den infrastructura manera e 
renobacion di Arubus Mall, Monumentenfonds 
ta renoba ex-Uncle Louis Store cu lo bira oficina 
di Directie Milieu en Natuur. Lo tin WiFi den full 
e prome parti di e ciudad. 


SEÑOR ta mi Wardador, 
mi n’ tin falta di nada; 
den cunuku di yerba berde 
E ta pone mi sosega. 

E ta hiba mi na awa trankil, 
pa mi bolbe haña forsa. 

Salmo 23: 1-3 

Cu inmenso tristeza na nos curason, pero 
conforme cu boluntad di Dios, nos ta anuncia 
fayecimento di nos esposo, tata, welo y tio stima: 



Sr. Walter Arends 

Cariñosamente yama ‘Wa’ 
*09-06-1937 - f27-04-2019 


Na nomber di su: 

Esposa: Edna M. Arends-de Cuba 

Yiunan: Jacqueline y Elias Jr Fingal-Arends 
Ricardo y Maria Arends-Cardona 
Ada Arends 

Nietonan: Luis Miguel “Lucho” Cardona 

Ricardo Enrique “Dito” Arends 
Elias Benjamin Fingal 

Cuñanan: Carla Arends-de Cuba 

Lilia de Cuba 

Sobrino y sobrinanan, primo y primanan, ihanan 


Dos proyecto hotelero 

Riba 29 mei venidero lo cuminsa cu Island Fes- 
tival cu tambe ta e siman di Soul Beach Music 
Festival cu sigur lo ta un boost pa producto Aruba 
riba su mes. Anto awo San Nicolas tin oportuni- 
dad pa haya su fairshare di esaki. Aruba Enter- 
tainment and Carnival Village ta den su segundo 
fase actualmente cu ta encera 6 kiosco y 2 baño. 
Tambe FCCA ta trahando riba mas cas social pa 
cumpli cu e demanda y necesidad lidera pa min- 
ister Otmar Oduber. Nos sa cu tin dos Proyecto 
hotelero cu gobierno ta bezig cu ne actualmente 
pa porfm elimina e retraso social economico di e 
parti aki di Aruba. 

Desaroyo regional di San Nicolas 

Gabinete Evelyn Wever Croes ta un gobierno di 
coalicion di MEP/POR/RED cu ta trahando e ul- 
timo 15 lunanan pa ehecuta nos plan di goberna- 
cion “Hunto Pa Aruba 2017-2021”, unda desar- 
oyo regional di San Nicolas y vecindario ta nos 
compromiso. San Nicolas mester vibra un biaha 
mas na un manera sostenibel, manteniendo nos 
tradicion y nos cultura, convertiendo su mes den 
e “Cultural and Heritage Capital di Aruba”. Di e 
forma aki San Nicolas lo bira un di e ingredien- 
tenan principal di e producto turistico cu yama 
Aruba. Ademas lo introduci incentivonan fiscal 
cu e meta pa stimula desaroyo di sector creativo 
(creative economy) na San Nicolas. Lo enfoca 
den e down town San Nicolas, como e areanan 
di Zeewijk, Boca Grandi, Baby Beach y Rodgers 
beach, Cero Colebra y Cero Colorado. 


Su bon bisiñanan: Richard y Evelyn Sintjago 
Glenn y Susanne van Nes 

Su ayudantenan: Ethlyn Servud 
Maña Mercado 

Ta invita pa e acto di entiero cu lo tuma lugar 
diahuebs 2 di mei 2019 na Royal Funeral Home di 
9or pa 1 lor di mainta despues saliendo pa 
Santana catolico na Playa. 

Despues di entiero nos no por ricibi bishita di 
condolencia na cas. 


Desde 2001 mi tawata kier San Nicolas bira un 
parti integral di e producto Aruba y awo esaki a 
bira realidad cerando cu un expresion di nos Lib- 
ertador: “Nada no ta bin sin sacrificio y sodo. Nos 
a lucha conhuntamente pa locual no tin awor y 
p’esey conserv’e pa semper. Si bo a haya algo den 
teblachi, bo no sa su balor. Pero ora bo mes a lu- 
cha a base di sacrificio grandi cu a costa bo sanger, 
sodo y lagrima, anto e ora ey bo lo no permiti nin- 
gun hende mishi cu ne, pasobra esey lo significa 
Guera!” Betico Croes 

<É Señor ta mi wardador, mi’n tin falta di 
nada”. Salmo: 23 

Laga tur loke ta spera mi ta bunita 
Laga tur locual cu mi encontra na caminda 
ta bunita 

Laga tur locual cu mi laga atras keda bunita 

y 

Laga esakinan termina den tur buniteza. 
Cado Wever. 



Herman P. Willems 

Nomber di cariño É Henky’ 
*22-12-1958 - t25-04-2019 

Na nomber di su: 

Tata: fLuis B. Willems 

Mama: fRosa Willems-Kock 

Vriendin: Yvonne de Groot 

Rumanan: Silvio E. Willems y famia 

fEdwin P. Willems 
Rubert A. Willems 

Roni J. Willems y Maruschka Solognier 

Eligia R. Willems y famia 

Roslyn E. y Marcelino Valdez 

Roly Croes y Mena Wernet 

Luisa y Willy Hasham 

Subrino y Subrinanan: Johnnie Krosendijk, 
Angelo Willems, Jelitza Croes-Krosendijk, 
Maureen Valdez, Angelique Willems, Gilbert 
Valdez, Angelique de Cuba, Rodrig Willems, 
Emelly Willems. Ernelly Valdez, Jeanis 
Willems, Gregory y Charissa Willems y yiu, 
Christiaan Willems, Mark Verbaan, Niek 
Verbaan 

Tanta y Omonan : 

Sr. Juaquin y Mena Vrolijk y famia 
Sra. Vda Maika de Freitas y famia 
Sra. Vda. Cecilia Willems y famia 
Sra. Vda. Sebastiana Croes y famia 
Sr. Vdo. Venancio Kock y famia 
Sra. Vda, Margo Todman y famia 
Primo y primanan, swa y cuñanan y 
conocirnan. 

Demas famia: Willems, Kock, Valdez, 
Krosendijk, Figaroa, v/d Biezen, Curiel, 
Geerman, Loefstop, Baarh, Illidge, Plaza, 
Jaccapuchi, Pieternella, Todman, Tromp, de 
Freitas, Wild, Vonk, Thijsen, Boekhoudt, 
Thiel, Giel, Vrolijk, Cornelio, Ignacio, v/d 
Linden, Maduro, Kelly, Salazar Betancourt, 
Wever, Zandwijken, Peterson, Solognier, de 
Cuba, Gumbs 

Acto di entiero lo tuma lugar na Hulanda: 
Crematorium Rusthof 
Dodeweg 31, Leusden 
3 mei 2019 
3 uur pm. 

Lo tin un despedida y respons pa nos 
difunto na Aurora Funeral Home diabierna 
3 di mei 2019 di 7or pa 9or di anochi. 

Ta pidi disculpa si den nos tristesa nos por a 
lubida algun miembro di famia . 



Señor ta mi wardador, pues mi no tin falta di nada. 
Den cunucu di yerba berde e ta ponemi sosega. 
E ta hibami na e Fuente di awa bibo, pa mi hanja 
forza. Psalm.23 


Cu imenso tristesa na nos curason pero conforme 
Dios su Boluntad 

Nos ta Anuncia Fayecimento di nos Pachi Stima na 
edad di 86 Aña 



Hosé Raymundo Arends 

Mihor conosi como ‘Djodjo’ 

*13 September 1932 - f28 April 2019 


Na Nomber di su: 

Mama: f Geronima Margaretha Arends-Paesch 
Tata: f Nicolaus Arends 

Subrina stima manera un yui cu a cuidé te na su 
ultimo momentonan: 

Maria Elvira Kelly-Dirks y Frenk Kelly 

Sobre Subrino/a nan Stima manera nieta/o nan: 
Odmar Kelly y Denise Campbell y Yui 
Elvirién y Gregory Bislip-Kelly y Yui(nan) 
Lusmary Kelly y Glenbert Bislip y Yui (nan) 
Gino Kelly y Famia 

Ruman nan: fDolorita Arends 

fNicasio Arends y +Coleta Arends-Erasmus 
fJacobo Inocencio Arends y + Lusianita Arends- 
Thiel 

fRosa Maria Dirks-Arends y +Cornelis Dirks 
fJacobo Inocencio Arends 

Subrino/a nan Stima: 

Maria Theresita Arends 
Juan y Nora Dirks-Thiel 

Sobre sobrino/a nan mas stima: 

Lissette Trimon y Leo Kelly y Yui nan 
Ryan Trimon y Yenny Estrada y Yui nan 
Kevin Trimon 
Rashid Trimon 

Amiga Stima : Jullissa Geerman 

Demas Subrino/a nan,demas famia nan: Arends, 
Paesch,Dirks,Kelly,Trimon,Bislip,Brete,Ruiz,Wever, 
Webb,Thiel,Lee,Boekhoudt,De 
Cuba,Geerman,Erasmus,Campbell y demas famia 
y conosirnan ..un Gradicimento Special pa Dr 
Sneek y e Team di Wondenpolie 

Ta invita turfamia , amistadnan y conocirnan cu ta 
desea di compaña nos den e momento nan dificil 
aki. Acto di entiero lo tuma lugar diamars 7 di mei 
2019 nos Defunto stima lo ta reposa for di 2or pa 
4or di Atardi na Aurora Funeral Home y Despues 
saliendo pa Santana Pastoor Kranwinkel na 
Paradera . 

Si en caso den nos tristesa nos por a lubida algun 
persona of famia ,nos ta pidi nos mas sincero 
disculpa. 

Nos ta lamenta cu despues di entiero nos no ta 
ricibi bishita di condolencia na cas. 





1 Tesalonisensenan 5:16-18 

Regosihá semper; hasi orashon sin stóp; sea 
gradisido den tur kos; pasobra esaki ta e 
boluntat di Dios pa boso den Cristo Jesus. 

Cu inmenso tristeza pero gradisido pa tur loke 
ela nifica pa nos, nos ta anuncia cu nos mama 
Etty stimá a bai su cas den shelo. 



Gertrudis Agrippina 
Geerman-de Kort 

Mihor conoci como Etty. 

*16 November 1932 - f29 April 2019 

Na nomber di su: 

Yiunan: 

Efrem 8& Armanda Geerman-Henriquez 
Greta 8& Martien van Wijngen-Geerman 
Mary 8& Hendrick (Junior) Tromp-Geerman 
Mitchel Geerman 
Eshley Geerman 

Sherlinda 8& Paul Flemming-Geerman 


Yerno: 


Rafael Croes 


Rumannan: Rosa Koolman 8& famia 

Margo 8& Doy van de Linden 8& famia 
Rita 8& Donny Christiaans 8& famia 
Chelito de Kort 8& famia 
Marcia 8& Johny Koolman 8& famia 
Jane 8& Emiliano van de Linden 8& famia 

Nietonan: Giovan, Yahaira, Nathalie, Stefanie, 
Orlando, Joshua, Jiné, Jaimy, Janelle 

Bisa-nietonan: Aaron, Nelly, Rebecca, 
Christiaan, Tobias, Patricia, David, Adrian, 
Liam, Alan, Arian. 

Cuñanan: 

Shon Pina Solognier, Annie 8& Bartolo 
Boekhoudt 

Subrino y subrinanan, prima y primonan. Staf 
y personal di Maristella afdeling Anglo. 
Rumannan di Iglesia Aliansa Evangelica di 
Oranjestad. 

Demas famia: Geerman, de Kort, Yarzagaray, 
Henriquez, Croes, van Wijngen, Tromp, 
Flemming, Ras, Koolman, Schwengle, Diaz, 
van de Linden, Christiaans, Solognier, 
Boekhoudt, Jansen, van Trikt, Weverink, van 
der Wal. 

Condolencia lo tuma lugar diasabra 4 di mei 
2019 di 2or pa 3or di atardi na Aurora 
Funeral Home, lo tin un sirbishi despues di 
3or pa 4or di atardi. Finalmente lo sali pa 
santana central na Sabana Basora. Como 
aprecio y gratitud nos kier pidi pa embes di 
flor/krans pa hasi un donacion pa huize 
Maristella, lo bai tin un box disponibel. 

“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 


Cu inmenso dolor na nos curason, pero 
conforme Dios su boluntad nos ta anuncia 
fayecimento di nos kerida mama, wela, 
bisawela, ruman y tanta: 



Jeanette Bliza Escalona 

Mihor conoci como ‘Jenny’ 

*26-10-1946 - f26-04-2019 

Na nomber di su: 

Yiunan: Joan y Glen Renfrum 

Miriam y Jessy Kalaykhan 
Lizette y Lucien Linger 
Osrick (Ricky) y Sandra Raven 

Nieta(o)nan: 

Amy & Lushairo Pennefort-Kalaykan 

Naomi Kalaykan 

Jeremy Kalaykan 

La Belle & Aaron Howell-Renfrum 

Dailey Renfrum 

Jaleesa Linger 

Dion Linger 

Gino Linger 

Lion Raven 

Bonita Raven 

Shayenne Raven 

Bisanietanan: Lushaimy, Ammi-Lou & Lujaé 
Mary-Angelly 
Bella & J’Ronn 

Tata di su yiunan: Johan Raven 

Rumannan: Abraham Escalona 

Fefa Croes-Escalona y famia 
Boy Escalona y famia 
Judith Rincones-Escalona y famia 
Watty Escalona y famia 
Eric Escalona y famia 

Demas famia y conocirnan: Escalona, 
Toppenberg, Raven, Croes, Meijering, 
Rincones, Giron, van Klaveren, Spenser, Lake, 
Franken y amistadnan di Companashi. 

Acto di despedida ta tuma lugar diabierna 3 di 
mei 2019 pa 2or di atardi na Domstede DELA, 
Proostwetering 8, 3543 AE, Utrecht, Hulanda. 

DIAHUEBS 2 MEI 2019 


“Señor ta mi wardador, mi n’tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hanja forsa. 
Salmo 23:1,2,3. 

Cu inmenso dolor na nos curason, nos ta anuncia 
fayecimento di nos kerida Mama, wela, bisa wela, 
ruman y tanta. 

Na nomber di su: 

Casa: f Alejandro (Ale) Geerman 

Yiunan: 

f Alexander Geerman y yuinan 
Margaretha y Hubert Dirksz-Geerman y famia 
Gerard y Magaly Geerman-Dijkhoff y famia 
Roberto y Marelva Geerman-Croes y famia 
Maristella y Marcel Meelis-Geerman y famia 
Miriam y Nilo Swaen-Geerman y famia 

Nieto(a)nan: 

Nimia, Roxanne y yuinan, Andry, Daphne y yui, 

Myron y yui, f Gernee y yui, Li-Ann y yuinan, 

Angéle y yui, Melitza y yui, Robert, Dannah, 

Ghislaine, Isabelle, Jean-Martin, Gian-Carlo, 

Alexander. 

Rumannan: 

Chichi y fWawa Solognier-Werleman y famia 
fFichi Werleman 

Juanita y fCapi Leest-Werleman y famia 
Djick y Shon Ca Werleman-Werleman 
lca Werleman y famia 



Rufina (Ina) Geerman-Werleman 

* 18-12-1935 - f 27-04-2019 

Ninita Werleman y famia 
Ciro y Coleta Werleman-Tromp 
Japi y Osmelia Werleman-Madiedo 
Mario y fTinchi Croes-Werleman y famia. 


Swa y cuñanan: 

Vda. Marie Geerman-Danje y famia, Vda. Chichi Geerman-Geerman y famia, 

Vda. Lena Geerman-Thiel y famia, Wichi Geerman, Vda. Marietje Croes-Geerman y famia, 

Melina Geerman, Vda. Miriam Corsen-Geerman y famia, Edwin y Meredith Geerman-Biegel y famia, Antonia 
Weller y famia, Maria y Marcelo Croes-Dirksz y famia, Vda. Edna Meelis-Arendsz. y famia. 


Sobrino y sobrinanan stima, comer y compernan, suegra y suegronan, ihanan, primo y primanan y demas 
famianan: Werleman, Geerman, Dirksz, Dijkhoff, Croes, Meelis, Swaen, Solognier, Leest, Thomas, Tromp, 
Boekhoudt, Dania, Boezem, Diaz, Danje, Thiel, Corsen, Biegel, Figaroa, Giel, de Zwart, Palm, Violenus, Starke, 
Vink, Vliegen, Fortin, Maduro. 

Si en caso den nos tristeza nos por a lubida algun persona of famia, nos ta pidi nos mas sincero disculpa. 

Un gratitud y danki na tur personanan cu a mustra atenshon y cariño na nos mama stima, durante di su bida y 
enfermedad. Un danki special na Miguelina Velasquez, Shirley Donati, dr van Hoorenbeeck y personal di HOH afd 
B3. 

Ta invita pa acto di condolencia cual lo tuma lugar na Royal Funeral Home diahuebs 
dia 2 di mei di 7.00 - 9.00 pm. Acto di entiero ta tuma lugar diabierna dia 3 di mei 2019 na Misa 
Immaculada Concepcion na Santa Cruz di 2.00- 4.00 pm y despues lo sali pa Santana Maria na Santa Cruz. 
Despues di entiero nos no por ricibi bishita di condolencia na cas. 



Ashley 

Mi pnmo y amigo cu semper a 
sostenemi y consehami, scuchami 
y compañami den tur mi 
momentonan dificil. 


Semper a para mi tras y semper 
tawata para cla p’ami. 





Un dolor inmertso bo a laga nos 
cun'e. Curason destroza, pero nos 
tin confianza cu awor bo ta feliz 
reuni cu bo mama stirna. 


Mi ta bai haya bo falta masha hopi 
mes, hayando bo falta caba. 


Un dia nos io topa bek. 


ta stimabo hopi. 


Cheyenne, Kainah, Julaika yGiovanni 

No time to cry 
Don’t shed a tear 
I am with God 
In spirit I am here... 

I kept the faith 
My spririt is light 
I am at peace now 
I fought the good fight 



Rebecca Elizabeth 
Munzenhofer 

06-sept-1960 - 28-04-2019 


Na nomber di su: 

Tata: fJosef Munzenhofer 

Mama: Edna J. Jansen 

Mama di criansa: 

Rosafieta P. Martis- Munzenhofer 
Nomber di su yiunan: 

Yetsy S. Poole & Yeager Ching y Famia 
Vasty J. Poole 

Su nieta stima: Yadycienne Ching 
Su rumanan: 

(Vasty) Josef S. Munzenhofer & Angela Di 
Lorenzo y famia 

(Heidy) Heidelinde J. Munzenhofer-Harms & Bruce 
harms y famia 

(Helly) fHelga T. Munzenhofer 

(Xochi) Xochimilca I. Woorts-Maduro & Richard 

Maduro y famia 

(Carol) Carrol C. Woorts & Rose-Ann Ruiz y Famia 
Prima y amiga y amigonan stima: 

Iris M. Jansen 
(Laida) Adelaida Cijntje 
Luzelena Cardenas Y famia 
(Rich)Trasy Richardson 

Su amiganan stima; Brigida Croes, Sherida 
Luydens, Aisha Nasrullah, Policarpa Herrera & 
Wilbert Mosquera, Juan Mosquera, Luzmila 
Herrera, (Concha) Maria Rodrugues,Lorenza 
Vasques, Ana Mosquera, Blanca, Jaqueline Suttle, 
Amparo Iguita Baena, Na merca Ellen y Ralph, Na 
alemania Helga Sagner 

Demas conosirnan y faminan; Munzenhofer, 
Jansen, Woorts, Ruiz, Maduro, Chin, Poole, 
Harms, Cijntjes, Cardenas, v. Tright, De Koning, di 
Lorenzo, Balabrega, Fransisca, Lejuez,Boekhoudt, 
Sagner, Richardsonjguita Baena, Ramos y 
(amigonan) di ATC y demas conosirnan. 

Acto di despedida lo tuma lugar diasabra 4 di mei 
2019 na Aurora Funeral Home di di 5.30 pa 8.30 
pm 

Nos no ta ricibi bishita di condolencia na cas. 

Enbes di flor of krans un donacion pa Koningin 
Wilhelmina Kankerfonds y Edmund Harms 
Foundation lo ta altamente aprecia lo tin un box 
disponibel pa e gesto aki. 


AugS 


ora 




Ami ta resurecion y bida esun cu kere den mi lo 
biba maske e muri. Y tur esnan cu ta biba y kere 
den mi lo no muri nunca. Juan 11: 25-26 

Cu inmenso tristeza na nos curason, pero 
conforme cu boluntad di Dios, nos ta anuncia 
fayecimento di 



Martin Pedro Korsen 

Mihor conoci como: ‘Pedro’ 

*03-08-1955 - f23-04-2019 

Na nomber di su: 

Casa: Ludwina Korsen-Quandus 

Yiunan: Eurvin Korsen 

Rianne y Edward Luckhoo 
Nieta(o)nan: Jeandrick Korsen, Elizabeth Korsen, 
Ismara Luckhoo, Jhennelly Luckhoo 
Rumannan: Ramon y Zoila y famia 

Detha y Federicko y famia 

Elvira y Anchi (Minguel) y famia 

Jeanette y famia 

Raquel y famia 

Rubia y famia 

Rugia y Rolando y famia 

Raquel Coffie 

Flint Richardson 

Omo: Arcadio Martis y famia 

Iha: Jouraine Clement, Aldrick Connor 

Sobrino y sobrinanan, sobre sobrino y sobre 
sobrinanan 

Suegra: Aura Quandus-Laclé y famia 
Swa y cuñanan: Ermo y Alba Quandus y famia 
Glenda y Jose Tromp y famia 
Julio y Imelda Quandus y famia 
Amigonan di cas: Juni Orman, Melvin Daal, Frensy 
Fecunda na Corsow, Mickey Martinus 
Bisiñanan: Julio Hernandez y famia, Ovito y Fatima 
y famia, Hugo y famia, Jennifer y famia 

Staff, coach y team complete di Teachers United 
Futbol Team y Riverplate 

Demas famia: Korsen, Quandus, Luckhoo, Martis, 
Albertz, Clement, Connor, Grovell, Paulina, Puriel, 
Kelly, Pacheko, Arends, Ras, Brito, Sofia, Oduber, 
Agusta, Zaandam, Mona, Paula, Curiel, Robert, 
Ridderstap, Lacle, Sneek, Toribio, Tromp, 
Rustveld, Leo, Fingal, Wernet, Coffie, Martinus, 
Marquez, Eckmeyer, Morillo, Solognier, Silberie, 
Murray, Bareño, Vrolijk, Meyer 

Ta pidi disculpa si den nos tristeza nos por a lubida 
un of otro famia. 

Ta invita pa e acto di entiero cu lo tuma lugar 
diabierna 3 di mei na Aurora Funeral Home di 2or 
pa 4or di atardi despues saliendo pa Santana 
central na Sabana Basora. 

Adres pa condolencia: Aurora Funeral Home, 
diahuebs 2 di mei di 7or pa 9or di anochi. 



Laga tur locual cu ta sperami ta bunita 

Laga tur locual cu mi ta encontra na caminda ta 

bunita 

Laga tur locual cu ta rondonami ta bunita 
Laga tur locual mi ta laga atras keda bunita 
Y laga esaki nan termina den tur buniteza. Cado 
Wever 

Cu inmenso dolor y tristeza nos ta anuncia fayecimento 
inespera di nos querido: 

Yiu, ruman, omo y primo: 



Seymour Ashly Omar Arends 

Mihor conoci como: ‘Ashly’ 

*4 maart 1969 - f27Apri!2019 


Na nomber di su: 

Tata: Efigenio Arends 

Mama: f Ina Arends - De Cuba 
Ruman: Anthony y Shanna Arends 
Sobrinonan: Mathew, Paige y Jade Arends 

Tantanan: Sra. Vda. Carmen Croes y famia 

Sra. Vda. Mena Croes y famia 
Edna De Cuba y famia 
Shirley De Cuba y famia 
Sra. Vda. Aura Larmonie y famia 
Mima Arends y famia 
Omonan: Edy De Cuba y famia 

Rudy De Cuba y famia 
Dennis y Roosje De Cuba y famia 
July y Mima Arends y famia 
Frem y Lynie Arends y famia 
Willy y Jolanda Arends y famia 
Roland y Laraine Arends y famia 
Primo Stima: Ryan v/d Linde 

Y demas Primo y Primanan stima 
Madrina y padrino, amiga y amigonan mucho hopi 
pa menciona. 


Bisina y conociman y demas famia na Houston, 
Hulanda, Corsow Costa Rica, Venezuela. 

Tur su coleganan di Arends Inspection 


Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 


Acto di entiero ta tuma lugar diasabra 04 mei 2019 
pa 4or di atardi na Ad Patres Funeral Home y 
despues saliendo pa Santana Catolico na Savaneta. 
Nos defunto stima Ashly lo ta reposa for di 2or di 
atardi na Ad Patres. 


Nos ta lamenta cu después di entiero nos no ta ricibi 
bishita di condolencia na cas 


Stoffy personal di Ad Patres funerol home ta extende 
nos mas sincero condolencia nafamia di efayecido. 

jmttP No tuma nada como algo defmitivo. Anali- 
& sa tur cos hon y 1° ho ha Y a solucion. Num- 

^ zñT* ber: 11,23,39,45. 

Aries 

Lo por surgi un situacion cu lo por pone bo 
incomodo. Miho manera ta pa no reacciona 
riba esaki. Number: 1, 13, 29, 35. 

Taujro 

h problemanan entre abo y bo pareha ta 
' jdmjyfco algo di pasado. No laga bo temperamento 
P one ho ca Y den provocacion. Number: 10, 

Geminis 

Disfruta di bo tempo den compania di bo 
sernan keri. Biba bo bida den plenitud. 
Number: 20, 33, 35, 42. 

Çançel , 

nn b° pensamento riba un rij, cual ta 
yuda bo comprende hopi cos. Lo bo tuma 
F decisionnan cu ta na bo fabor. Number: 

Leo 

Bo soñonan lo bira realidad. Si bo ta bo 
so, lo surgi un romance nobo y si bo tin 
pareha, e lasonan lo bira mas fuerte. Num- 
ber: 7, 18, 22, 36. 

ViTfiP 

a T"W^i 

3 .«H|/ Bo tin e tendencia di bisa cosnan cu lo por 
herida bo pareha. Stop di keha pa cosnan 
cu no tin sentido. Number: 6, 16, 26, 32. 

Libra_ 

. Pone bo cosnan na ordo pa bo ta prepara 
[Ér i » P a l° he h ^ a trn di ofrece. Aplica loke bo a 

s * na ^ en ex P erenc i anan anterior. Number: 

Scorplo 

No laga bo relacion bay perdi pa cumpli cu 
deseo di tercera persona. Esey lo por sali bo 
hopi caro. Number: 4, 10, 25, 41. 

Sagitarlo 

H°pi di situacionnan di pasado, lo keda re- 
solvi. Awo ta bo tempo pa disfruta di bo 
bida. Number: 3, 19, 28, 38. 

Capricornio 

Ta tempo pa laga loke ta preocupa atras. 
Wn... Disfruta di bo presente y laga bo pasado 
atras. Number: 14, 27, 33, 40. 

Aquario 

Bo bida amoroso lo crece segun bo pone. 
rr ' ho ho su P era felizmente bo problemanan 
di pasado. Number: 13, 25, 31, 47. 

Pisces 




Sorteo # 6768 


5650 


0001 


3878 

w 


Sorteo # 5812 


4554 


Sorteo # 517 


1523 



Sorteo # 4571 


6347 


Aries 



Sorteo # 2392 


0478 


4065 


4883 


% 




Sorteo # 2547 


6560 


1118 


7793 



Sorteo # 2547 


0654 



Sorteo# 603 


1146 



Sorteo # 2547 


5642 


Scorpio 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Apr 2019 Anochi 


Cotto 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 



J oker 

Letter 

i 

.40.000,- 



Sorteo # 4749 

0 

x Jackpot 

6 

x Match 4 

173 

x Atl. 8,00 


01 - 07 - 13 - 23-26 

63M0r 



04 - 16 - 26-27 


Sorteo #1155 

0 

x Jackpot 

1 

x match 4 

2 

x Afl. 500,00 

64 

x Afl 50.00 

53 

x Afl.15,00 


Mega Ball 15 


H 


300.000,- 



/^AJBLUS 


Afl. 400.000,- 



DIARIO 8792 - 0366-3093 
7550 


SUPER 

4 


FLAMINGO 9164-6465-1262 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 30 Apr 2019 Merdia 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


140.000,- 



Sorteo # 

0 

x Jackpot 

0 

x Match 4 

Q 

x Ati. a,uu 


Proximo J ackpot 


62.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


290.000,- 



fiHSAua» 


Afl. 390.000,- 

MflSERVICIO 


B Hl”* 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Trupial 
Tel. 583 8560 


San Nicolas 

Dr. Veringa 
Imsan 

na warda 

San Nicolas: 

Aloe 
Tel. 584 4606 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule may 2019 


WED 


01 



THU 


02 



TUE 


07 



WED 


08 


FREEDOM OF THE SEAS 
MONARCH 


CARNIVAL CONQUEST 


FREEDOM OF THE SEAS 


ADVENTURE OF THE SEAS 
MONARCH 


THU 


09 



WED 


15 



TUE 


21 



WED 


22 


CARNIVAL HORIZON 


MONARCH 


FREEDOM OFTHESEAS 


MONARCH 


ARR 


DEPT 


BERTH 




07.00 


23.00 


C 

08.00 

15.30 

B 




08.00 


16.00 


C 




08.00 


21.00 


C 




08.00 


17.00 


C 

08.00 

15.30 

B 




08:00 


16:00 


C 




08.00 


15.30 


C 




08.00 


21.00 


C 




08.00 


15.30 


C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 04/29/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.30 

1.32 

1.34 

CHF 

174.34 

175.06 

175.86 

GBP 

2.23 

2.28 

2.34 

JPY 

157.86 

159.30 

160.90 

EUR 

196.87 

198.67 

200.66 

DKK 

25.63 

26.35 

27.15 

NOK 

19.50 

20.22 

21.02 

SEK 

17.71 

18.43 

19.23 

For amounts up to Afl. 100,000 

OPENING MAY 9: POKEMON DETICTIVE PIKACHU, THE HUSTLE 


THI MAGIC OF THE MQVIfS 
ON TOUR MOBILE OEV1CE 


Pronostico di Tempo 


Concierto 


-Un alerta pa biento duro ta 
na vigor te proximo aviso... 
-Un aviso pa boto chikito 
specialmente pa costanan 
parti oost te noordwest y 
generalmente lama habri ta 
na vigor te proximo aviso... 

Tempo: 

Parcialmente nubia sin awa- 
sero di importancia 

Temperatura maximo 33 
grado Celsius temperatura 
minimo 27 grado Celsius. 
Bahada di solo : 6:54pm 


subida di solo : 6:19am. 

Biento: 

Modera te fuerte for di di- 
reccion generalmente oost; 
forsa 4 te 6 (20 te 50 km/ora, 
11 te 27 nudo) den dia duro 
te posiblemente hopi duro 
den rafaga; forsa 7 te 8 (51 
to 64 km/hr, 28 te 35 nudo). 

Situacion general di tem- 
po: 

Den proximo 24 ora, aire 
relativamente seco lo stroba 
formacion di nubianan cu ta 


Dominical 
Donny Laclé 
diadomingo 
dia 5 di mei 
2019 

Kirsten de Cuba y Dariela 
Werleman. 

Ta sigui cu un bunita reperto- 
rio di un trio. E integrantenan 
ta Ivan Quandus (baho), Rob 
Rijnbout (piano) y Richard 
Holmond (guitar). 

Lo clausura e programa cu un 
sorpresa pa publico presente. 

Ta invita tur bishitante fiel 
di Concierto Dominical y 
henter pueblo di Aruba pa 
ta presente na nos Concierto 
Dominical. Entrada ta gratis. 
Durante pauze ta pasa rond 
cu un caha di glas pa duna 
esunnan presente e opor- 
tunidad pa haci un donacion. 
E donacionnan cu e Funda- 
cion ta ricibi ta percura pa e 
Fundacion por otorga beca na 
diferente hoben pa nan sigui 
desaroya nan talentonan mu- 
sical. 

Bini uno, bini tur! Bin dis- 
fruta di un dushi diadomingo 
mainta dia 5 di mei na Bib- 
lioteca Nacional den George 
Madurostraat. 


Acuril 2019 na Aruba 


produci awasero. Pa e mo- 
tibo aki no ta spera awasero 
di importancia. E diferenci- 
anan di presion di aire den 
region di Caribe lo sigui ta 
grandi te cu proximo week- 
end caminda e lo baha poco. 
Pa proximo dia of dos ainda 
biento lo supla de bes en cu- 
ando mas fuerte cu normal, 
pa despues di e fm di siman 
aki baha un poco. 

Condicion di lama: 

Olanan di lama lo ta for di 
direccion oost cu haltura di 


5 te localmente 9 pia. Ta pidi 
ocupantenan di boto chikito 
pa eherce cautela riba lama 
habri y specialmente na par- 
ti oost te noordwest di costa. 
Un aviso pa boto chikito ta 
sigui na vigor. 


ORANJESTAD - Diado- 
mingo awor, dia 5 di mei 
Fundacion pa Talento 
Musical Donny Laclé ta 
invita pueblo di Aruba pa 
presencia su Concierto 
Domincal den “Café Mu- 
sical” na Biblioteca Na- 
cional na Playa di for di 
11.00 or di mainta te 1.00 
or di merdia. 

E concierto ta cuminsa cu 


studiantenan di piano di Ju- 
nior Arends. Un di e meta- 
nan di Jr Arends Piano Stu- 
dio ta di por crea un desaroyo 
positivo pa cu nos hobenan 
pa medio di instrumento 
musical Piano y alabes aporta 
na e cultivo di e instrumento 
Piano cu ta asina importante 
pa nos cultura y pais Aruba. 
Studiantenan cu lo participa 
ta: Djimar vd Linde, Nathan 
v/d Lende, Kareina Arcaya, 


ORANJESTAD - Association of Carib- 
bean University, Research and Institu- 
tional Libraries (ACURIL) ta tene su di 
49 conferencia aki na Aruba di 2 pa 6 di 
juni 2019. Durante conferencia ta focus 
riba e Sustainable Development Goals ( 
SDG’s ) cu ta e framework di UN 2030 
agenda. Tema di e conferencia ta: Ac- 
cess and opportunity for all: Caribbean 
Libraries, Archives and Museums sup- 
porting the United Nations Sustainable 
Development Goals’ 

Biblioteca Nacional Aruba tin e honor di host 
y organisa e conferencia aki cu ta tuma luga 
na Renaissance Aruba Convention center. Lo 
tin presentacionnan di oradornan renombra, 
tayer, exhibicion di proveedornan di produc- 
tonan y sistemanan pa bibliotecanan y centro- 
nan di informacion. 

Sub- temanan ta: 

1. Information services aimed at pov- 
erty alleviation and food security 

2. Promote literacy and lifelong learn- 

in g 

3. Libraries and sustainability 

4. Libraries contributing to peaceful 
and just societies 

5. Integrated strategies to achieve mul- 


tiple SDGs 

Gustosamente e Local Organizing Commit- 
tee di Aruba ta invita tur esunnan interesa den 
e temanan interesante pa participa na ACU- 
RIL Conference. Registracion ta habri dentro 
di poco dia. (acuril2019.participants@gmail. 
com) 

Artista local Ryan Oduber a traha e bunita 
logo pa e conferencia. 


^ VIP Al PbiGd ^ ñalm 

HcRjncia PIoeq MqII 


caribbeandwmoi.conE 
El Caribbean CinamQi Ajubci 


• AppSlore 1 “ Googlc Play 

A colecta 3,000 kg di sushi for di area na Mt. Everest 



KATHMANDU (TheHi- 
malayanTimes) - Tres mil 
kilogram di desperdicio 
solido a wordo colecta for 
di region di Mt Everest te 
awo, bou di e Campaña di 
Limpiesa Sagarmatha. E 
campaña a cuminsa dia 14 
di april ultimo. 

Organisando un reunion 
cu prensa awe den capital 
di Himalayas, Dandu Raj 
Ghimire, director general di 
Departamento di Turismo, a 
informa cu di e cantidad total 
di desperdicio cu a colecta te 
awo, 2,000kg a wordo man- 
da Okhaldhunga, mientras 
l,000kg a wordo treci Kath- 
mandu uzando helicopter di 
armada Nepali. 

Algun desperdicio cu por 
wordo maneha localmente a 
wordo deshaci den e region 
di Namche mes. Desperdi- 
cio biodegradabel a wordo 
hiba Okhaldhunga, mientras 
desperdicio no- degradabel, 
manera plastic y boter, a ser 


hiba Kathmandu. 

“Nos team awo a yega e Ever- 
est Base Camp pa e campaña 
di limpiesa. Tur cos necesa- 
rio, manera cuminda, awa y 
refugio, ya a wordo regla ey- 
nan”, Ghimire a bisa, añadi- 
endo cu e team envolvi den 
e campaa di limpiesa lo ricibi 
incentivonan tambe. Depar- 


tamento di Turismo ta calcula 
cu lo gasta como $330mil 
den e campaña, y cu lo col- 
ecta como 5,000kg di e area 
di Base Camp, 2,000kg for di 
region South Col, y 3,000kg 
for di area Camp II y Camp 
II. 

Ademas, e team a localisa cu- 
atro curpa morto mientras 


tabata limpia Base Camp. 
Ghimire a bisa cu e team 
tambe lo trece e restonan 
mortal abou for di Ever- 
est si nan logra haya algun. 
Esaki ta e prome biaha den 
historia cu tur stakeholder a 
uni pa limpia e cumbre mas 
halto di mundo, segun Ghi- 
mire. 

Ministerio di Cultura, Tur- 


ismo y Aviacion Civil, Min- 
isterio di Medio Ambiente, 
Militar Nepali, Associacion 
Nepali di Mountaineering, 
Comite di Control di Con- 
taminacion Sagarmatha, Mu- 
nicipalidad Rural di Khumbu 
Pasang Lhamu, y e Board di 
Turismo di Nepal ta trahando 
hunto pa e campaña aki. 

Departamento di Turismo a 
calcula cu sikiera 500 escala- 
do stranhero, y mas di 1,000 
staf di sosten lo bishita cam- 
ponan halto na Mt Everest e 
temporada aki, mientras nan 
ta prepara pa subi e cumbre 
mas halto di mundo, como 
tambe Mt Lhotse, e di cuater 
sero mas grandi. 

E recordnan di e departa- 
mento ta mustra cu mas di 
300 escalado stranhero, hun- 
to cu nan staff di sosten, ya 
caba a bay region di Khumbu 
pa purba subi Mt Everest y 
Mt Lhotse. Mayoria di esca- 
lado ta haci un esfuerso fmal 
pa yega e cumbre e di tres si- 
man di mey. 


Harvard, MIT ta ricibi $9 miyon pa investigacion di cannabis 


CAMBRIDGE, Mass. (AP) — 
Universidad di Harvard y e Mas- 
sachusetts Institute of Technol- 
ogy lo comparti locual ta conoci 
como e donacion priva di mas 
grandi pa investigacion di mari- 
huana y su efectonan riba celebro 
humano. 


E regalo di $9 miyon, duna pa Charles 
Broderick, un alumnus di ambos uni- 
versidad, lo ser reparti igualmente en- 
tre investigadonan na Harvard Medi- 
cal School y e School of Science na 
MIT. 

E universidadnan a bisa den un anun- 


cio diamars cu e donacion lo fmancia 
investigacion riba e biologia di canab- 
inoide, e compuestonan kimico den 
marihuana, y nan efecto riba desar- 
oyo celebral, comportamento, y salud 
general. 

E universidadnan a menciona ‘gap- 
nan critico’ den conocemento tocante 


cannabis, hasta ora e movemento pa 
legalisacion ta continua. 

Broderick a inverti den varios com- 
pania grandi di marihuana na Nort 
America, y a bisa e ta spera di por 
yena ‘e gap investigativo’ den ciencia 
di cannabis. 


Piedra espacial a laga crater grandi riba luna durante eclipse 

CAPE CANAVERAL, Fla. (AP) — Un piedra espacial 
a laga un crater enorme riba e luna, durante e eclipse 
lunar total den luna di januari ultimo. 

Cientificonan Spaño a reporta diamars cu e meteoroide a dal 
e luna na un velocidad di 61,000kph, cobando un crater casi 
15m di diametro. Tabata e prome impacto observa durante un 
eclipse lunar. 

E scientificonan - kende ta opera un sistema di deteccion di 
impacto lunar uzando ocho telescop na Spaña - ta kere cu e 
obheto tabata un fragmento di cometa di como 60cm di dia- 
metro, y un peso di 45kg. E energia di e impacto ta ekivalente 
na 1 ton y mey di TNT. 

Astrofisico Jose Maria Madiedo, di e Universidad di Huel- 
va, a bisa cu tabata ‘hopi emocionante’ pa mira e flash breve, 
despues di purba varios biaha durante eclipse. Riba e potret, 
por mira e luz di e explosion riba e luna, banda links abou. 

E hallazgo ta den e avisonan mensual di e Royal Astronomical 
Society. 

Fase 2 di trabounan ta sigui na Aruba Carnival & Entertainment Village 


ORANJESTAD - Fase 2 di 
e trabounan di expansion 
di Aruba Carnival & Enter- 
tainment Village ta encera 
tres ediflcio/kiosko ambos 
banda (total 6) y construc- 
cion di bañonan. Fase 1 ta- 
bata realisacion di e bunita 
mural cu reconocemento 
di artistanan, Fontein y 
dos ‘ticket booths’! Kios- 
konan (estilo linear park) 
y bañonan lo tin entrada 
di paden y di pafo pa es- 
nan cu ta haci uzo di e es- 
tablecimento ora cu por 
ehempel nan ta warda pa 
autobus! Pero lo por habri 
parti paden tambe pa ora 
cu tin evento. E trabounan 
tin un duracion di 6 luna 
pues ta programa pa finali- 
sa na September! 

E prome fase di trabounan di 
expansion di Aruba Carni- 
val & Entertainment Village 
a conclui na momento cu a 
termina cu e mural di fama. E 
di dos fase ta hopi importante 
pasobra esaki ta crea un de- 
sarpyo nobo economico (tipo 
linear park), pa cual a cuminsa 
traha e prome seis kioskonan. 
Minister Oduber a splica cu 
e intencion ta cu esaki ta bira 
un sitio pa trek nos localnan y 
specialmente esnan cu ta biba 
den e bario y no solamente 
turista. Creando oportunidad 
economico den e area con- 


huntamente cu e infrastruc- 
tura di tin baño publico. E 
chauffeurnan di autobus cu 
ta para net dilanti di Carnival 
& Entertainment Village awor 
tambe lo tin area pa refresca 
dunando e area un uzo adi- 
cional. 

E kioskonan lo habri di am- 
bos banda di e cura di Carni- 
val Village haciendo e posibel 
cu nan por sirbi comunidad 
henter aña door di e parti pafo, 
pero ora cu tin evento nan por 
habri y bende di paden tambe. 
Diferente persona ta puntra 
con nan por bin na remarke pa 
un di e kioskonan aki, pa cual 
ta informa cu e peticion me- 
ter drenta na DIP cu lo evalua 
esaki. E vision pa e kioskonan 
ta pa bin cu conceptonan cu 
ta mantene e caracteristica di 
San Nicolas, manteniendo e 
parti tipico, historico y cul- 
tural. 

E proyecto a inicia na maart y 
tin un duracion di 6 luna, pa 
cual ta premira cu e fase 2 lo 
termina na luna di September. 
Dibiaha despues di esaki lo 
inicia cu e di tres y ultimo fase 
cu ta encera e stage perman- 
ente di Carnival & Entertain- 
ment Village conhuntamente 
cu oficina pa organisacionnan 
por opera for di e sitio, Min- 
ister Otmar Oduber a termina 
bisando. 



Prome minister Evelyn Wever-Croes: 

Oportunidadnan economico pa nos pais 


ORANJESTAD - Dialu- 
na a tuma luga e reunion 
anual Koninkrijksoverleg 
Buitenlandse Betrekkin- 
gen na Sint Maarten. Esaki 
ta un reunion entre minis- 
ter president di Aruba, St. 
Maarten y Corsou y min- 
ister di Relacion Exterior 
di Hulanda. Relacionnan 
Exterior ta un asunto cu ta 
regarda Reino y durante 
reunion anual aki, ta trata 
diferente topico amplia- 
mente. 

Un topico importante cu a 
haya atencion ta e topico di 
comercio y oportunidadnan 
economico. Prome minister 
Evelyn Wever-Croes a expre- 
sa cu Aruba recientemente a 
publica nos vision economi- 
co y den e reunion a keda pal- 
abra cu den cuadro di Reino y 
embahadanan di Reino rond 
mundo, lo haci uzo di in- 
strumentonan pa promove e 
agenda economico y atrae in- 
versionistanan. Esaki ta crea 
oportunidadnan pa Aruba 


haya mas inversionista. 

Tambe a haci palabracionnan 
cu lo colabora mas den or- 
ganisacionnan regional 

manera Eclac y Caricom cu 
tin cierto beneficionan pa 
islanan manera Aruba, y spe- 
cialmente pa Aruba por tin 
acceso na fondonan di e or- 
ganisacionnan internacional 
aki. Den esaki a discuti tambe 
e consecuencianan di Brexit 
y e fondonan cu Union Eu- 
ropeo ta pone disponibel pa e 
islanan LGO, entre otro Aru- 
ba, Corsou y Sint Maarten. 
Hulanda a compromete pa 
haci su maximo esfuerso pa e 
fondonan cu Union Europeo 
ta pone disponibel no wordo 
reduci despues cu Inglatera 
sali di Union Europeo aki 6 
luna. 

Manera ta conoci ta a traves 
di Union Europeo, Aruba ta 
gosando di fmanciamento di 
proyectonan importante, sin 
costo algun. E facultad nobo 
na Universidad, e SISSTEM 


ta un di e proyectonan im- 
portante y Aruba no kier 
perde mas oportunidad asina 
den futuro. E compromiso di 
Hulanda ta un prome paso. 
Awor mester warda riba e de- 
cision di Union Europeo riba 

V* ! 


esaki. 

“Pa Aruba, e punto aki di 
agenda ta hopi importante 
specialmente mirando cu 
nos a publica recientemente 
e vision economico y e de- 


saroyo economico cu Aruba 
kier atrae. Hunto nos ta mas 
fuerte para pa atrae inver- 
sionistanan pa nos logra nos 
vision economico”, prome 
minister a duna di conoce. 

